
Lucrarea prezintă în mod detaliat cusăturile şi tehnicile de lucru specifice 
fiecărei zone etnografice de pe întreg cuprinsul ţârii. Fiecare model este 
însoţit de material ilustrativ prezentat pe hîrtie milimetrcă, în planşe color*, 
care ajută la o cît mai bună şi mai fidelă reproducere a modelelor pre¬ 
zentate. 

Lucrarea se adresează maselor largi de femei de la sate şi oraşe, coope¬ 
rativelor de artă populară, caselor de creaţie, unităţilor artizanale etc. 

CAPITOLUL I 

PORTUL 

ROMÂNESC 


P ORTUL românesc a fost portul de totdeauna 
al românului, atît în zi de lucru cît şi în 
zi de sărbătoare. Alcătuit din cămaşa de purtare 
ori ie, din catrinţe, fote, vîlnice (în costumul 
femeiesc), ori din cămaşă, cioareci, iţari (în cos¬ 
tumul bărbătesc), costumul românesc s-a purtat 
şi se mai poartă şi astăzi în unele părţi ale ţării. 

Ca toate fenomenele de cultură materială, 
costumul românesc a fost şi el supus unei con¬ 
tinue evoluţii, evoluţie ce se datorează înrîuri- 
lor venite din vremi şi de la neamuri, convieţui¬ 
rii cu alte popoare, legăturilor comerciale etc. 

Portul românesc prezintă două caracteristici 
esenţiale şi anume: unitatea şi continuitatea sa. 

Prin continuitate înţelegem drumul parcurs 
de portul popular născut pe străvechea vatră a 
civilizaţiei dace, pînă în zilele noastre. 

Prin unitate trebuie să înţelegem acele tră¬ 
sături, acele aspecte esenţiale care se văd în 
portul românesc din întreaga ţară. Astfel, unul 
din aceste aspecte este componenţa costumului. 

Costumul femeiesc se compune din aceeaşi 
cămaşă de purtare sau ie, din aceleaşi piese, de 
la brîu în jos (cu particularităţile specifice fie¬ 
cărei zone etnografice) ca: fote, vîlnice, catrinţe. 
In costumul bărbătesc unitatea este şi mai vă¬ 
dită, acesta compunîndu-se din cămaşă lungă 
sau scurtă, iţari, căciulă etc. 

Peste costumul femeiesc şi bărbătesc se poar¬ 
tă haine mari, largi, confecţionate din dimie, 
aba (albă sau neagră), cojoace mai lungi ori mai 
7 scurte. 


Materia primă constituie un alt aspect al 
unităţii costumului românesc. Lîna, cînepa, 
inul, bumbacul şi borangicul sînt materialele 
din care se confecţionează costumul popular. 
Astfel, din pînza ţesută în două iţe se croieşte 
ia şi cămaşa bărbătească; din pînza de lînă 
ţesută în două ori în patru iţe se confecţionează 
fotele, vîlnicele, catrinţele, iţarii, hainele mari 
şi mici. 

Croiul iei, al cămăşii bărbăteşti, al pieselor 
de la brîu în jos constituie un alt aspect al uni¬ 
tăţii portului românesc. Astfel, croiul simplu, 
din patru foi drepte, fără nici un fel de răscro- 
ială, (spre a nu se pierde nici un petec) este cro¬ 
iul de totdeauna al iei sau cămăşii de purtare; 
acelaşi croi simplu se întîlneşte şi la celelalte 
piese ale costumului femeiesc şi bărbătesc. Căma¬ 
şa croită fără răscroială din cele patru foi în¬ 
creţite la gît, se poate vedea pe metopele monu¬ 
mentului de la Adam-Klisi. Acest croi simplu 
nu dăunează aspectului estetic, dimpotrivă oferă 
prilejul ca ornamentarea pieselor să se îmbine 
cît mai fericit cu simplitatea croiului. 

Decorul, ornamentarea (cusătura în termeni 
populari) contribuie la păstrarea unităţii portu¬ 
lui românesc. 

Ornamentul cu care femeia îşi împodobeşte 
costumul este, de cele mai multe ori, creat de 
ţărancă. Ea se inspiră din mediul înconjurător, 
din viaţa de toate zilele, asigurîndu-i un stil 
propriu, stilul popular, care nu are egal. Prin 
linii simple, ea reuşeşte să prindă esenţialul 
obiectelor naturii înconjurătoare, creind motive 

•geometrice, ori florale care ilustrează boboci, 
"trandafiri, pomui vieţii etc. sau oameni, păsări. 

Esenţial în ornamentareaf costumului "liste 
şi modul cum se dozează ornamentul faţă de 
albul pînzei. Aci ţăranca prezintă un gust vădit 
superior. Echilibrul, ponderea sînt aspecte ale 
ornamentării costumului popular, in această 
privinţă academicianul Gh. Oprescu spunea: 
„Daca o parte este brodată mai bogat, mai din 
plin, ea va fi înconjurată, obişnuit de spaţii în 
■care motivul cusut este oarecum aruncat la in¬ 
tervale mari ca să formeze o tranziţie şi să nu 
constasteze prea izbitor cu restul pînzei nebro¬ 
date. Acest echilibru între diferitele cîmpuri e 
de o eleganţă fermecătoare care nu va scăpa nici 
unui cunoscător. Chiar atunci cînd la vreunul 
din popoarele vecine găsim broderii care să ne 
mulţumească pe deplin atît prin combinaţia 
culorilor cît şi prin desen, lucrul ţărăncii româ¬ 
ne va arăta un gust superior prin măsura de care 
se dă dovadă în această distribuire a detaliilor 
şi a alternării spaţiilor brodate cu cele nebro¬ 
date. Dacă alăturăm cusăturilor din Teleorman- 
Vlaşca, ia de Oltenia, distincţia lucrului curat 
românesc va fi evidentă pentru oricine 11 . 

Cromatica de care se foloseşte ţăranca pentru 
ornamentarea costumului aderă la unitatea por¬ 
tului românesc. Cromatica portului nostru se 


caracterizează prin armonie şi prospeţime. Culo¬ 
rile iei româneşti sînt culori odihnitoare şi feri¬ 
cit combinate. Pe fondul culorii de roşu ori de 
negru se altoieşte firul auriu ori argintiu, flu¬ 
turii, mărgelele. 

Pînă la apariţia coloranţilor industriali ţă¬ 
ranca folosea vopsitul vegetal. Frunze de arin, 
de nuc, măr pădureţ, flori de nalbă, ş.a. în com¬ 
binaţie cu zeamă de varză, borş, oţet, sare etc. 
servea pentru obţinerea unor culori calde, necon¬ 
trastante. 

Punctul de cusătură este şi el unul din ele¬ 
mentele unităţii portului nostru. Puncte de ba¬ 
ză ca, punctul „înaintea acului 41 , cruci, tighele 
la un fir se folosesc în întreaga ţară, deosebirea 
făcîndu-se numai în felul cum se combină în 
alcătuirea motivului, precum şi în denumirea 
lor. Astfel, crucea poartă numele de „muscă 44 
în multe zone ale ţării; în Moldova se numeşte 
„cruşiţă 44 sau „punta mică 44 . De asemenea, ti- 
ghelele se numesc „rumânescuri 44 în Muscel, 
„piezuri 44 în Olt, „chezuri 44 în Moldova, „ochiţi, 
ociţi“ în Ardeal. 

în afara punctelor de bază, aproape în fie¬ 
care zonă etnografică se folosesc puncte speci¬ 
fice, ca de ex. „ciocănele 44 în Sibiu; „brînele 44 
şi „brăduţi 44 în Ardeal, Argeş, Vlaşca; „nem- 
’ţoane 44 în Banat şi Maramureş; punctul „aţeşte 44 
în Hunedoara etc. 

PORTUL ROMANESC 
PE ZONE ETNOGRAFICE 


COSTUMUL POPULAR DIN MOLDOVA 


C OSTUMUL popular de Moldova păstrează în 
structura sa elemente străvechi, tradiţio¬ 
nale. Cămaşa femeiască se croieşte din patru foi 
drepte, fără nici un fel de răscroială, foi care se 
încreţesc la gît, aşa cum se întîlnesc şi pe meto- 
pele monumentului de la Adam-Klisi; păstrea¬ 
ză, de asemenea, marama, fusta largă. Costu¬ 
mul bărbătesc păstrează iţarii, sumanele, opinca. 

Costumul femeiesc de Moldova este costu¬ 
mul cu fotă, care cuprinde aria Moldovei por¬ 
nind din zona Vrancei pînă în nordul ţării, 
excepţie făcînd unele zone ca de ex. Iaşi, Ba¬ 
cău, unde se întîlneşte şi costumul cu fustă 
numită „androc“. 

Dar, costumul cu fotă este răspîndit şi în 
zonele de miazăzi ale ţării, cuprinzînd zona 
Argeş, Muscel, Dîmboviţa, Rîmnicu-Sărat, Bu¬ 
zău. Deosebirea dintre aceste costume şi cos¬ 
tumul cu fotă al Moldovei se vede mai ales din 
punct de vedere al ornamentării. 

Fota este piesa dreptunghiulară de culoare 
neagră, ţesută în două sau patru iţe, care înfă¬ 
şoară strîns corpul de la talie în jos. Se poartă 
cu ie sau cămaşă cu altiţă, încreţ şi rîuri, cu 
brîu, bete, pieptar. Pe cap se poartă ştergarul, 
marama sau fruntariul. La gît poartă podoabe 
de mărgele numite „gherdan**, sau „zgarde“. 

Costumul bărbătesc în forma lui arhaică s-a 
compus din cămaşa croită din două foi, la care 
se adaugă mînecile din umăr, din iţari de lînă, 
căciulă şi opinci. Cămaşa din zilele noastre pre¬ 
zintă ornamente mai bogate şi se compune 
9 din 2 piese: partea de la brîu în sus şi „fusta** 


cămăşii. Aceasta se croieşte din 3—4 foi care 
se încreţesc cu un şnur. Peste costum bărbaţii 
poartă cojocul şi sumanul. 


Ia de Suceava 


Ia de Suceava (fig. 1) aparţine tipului de ie 
cu altiţă, încreţ şi rîuri. Păstrînd unitatea iei din 
întreaga ţară, ea prezintă următoarea particulari¬ 
tate mai însemnată: gulerul ei nu apare, acesta 
fiind înlocuit de „brezărău". Brezărăul se realizea¬ 
ză prin încreţirea cămăşii cu un „şnur“ sau aţă 
răsucită din in sau cînepă, ori arnici, după ce 
marginea cămăşii a fost întărită prin cusătura 
numită „drug“. 

Cămaşa se croieşte din 4 lăţimi de pînza, 
pentru mîneci, piepţi, clini şi broschiţe. Clinii 
poartă numele de „foroclină", jar broschiţa se 
numeşte „pavă“. Cămaşa are mîneca largă, care 
se termină prin acelaşi drug, lucrat tot aşa de 
des ca şi la brezărău. Gura cămăşii stă în faţă^ 

Ia de Suceava se confecţionează din pînză 
de cînepă, in, ori bumbac gros. Din aceeaşi pîn¬ 
ză se lucrează şi poalele. Ia se lucrează cu altiţă 
lată, cusută în fîşii, despărţite între ele prin 
„brîie“ orizontale, cu lăţimea de 1—2 cm şi de¬ 
corate cu „fir metalic* 1 în punct de lănţişor, ori 
cu mărgele albe sau galbene de piatră. 

Altiţă cămăşii se lucrează cu 4 5 şiruri 

(2—3 cm lăţime fiecare şir), iar în partea de 
sus, către umăr, se termină cu motive mai mă- 

Fig. 1. Costumul femei tSC de Suceava. 

runte care subliniază ultimul şir al altiţei. 
Motivele geometrice (romburi, pătrate, triun¬ 
ghiuri) şi cele simbolice ca porţi, case daujm- 
presia unor cusături ornamentate bogat cu rădă¬ 
cini adînci în tradiţia românească. Sub altiţa 
plină, fastuoasă stă încreţul la Fel de bogat, 
lucrat în alb ori galben-portocaliu, pentru fond 
şi cu punctul la un fir, cruci ori tighele. 

încreţul de Suceava se remarcă prin croma¬ 
tica sa: astfel, pe lîngă culoarea de fond alb 
sau galben, apar culori de verde, roşu, bleu, 
care se completează de cele mai multe ori cu 
mărgele colorate în aceleaşi culori vii. Lănţişo¬ 
rul este prezent în cusătura firului metalic alb 
sau galben. Rîurile iei se cos mai ales „pieziş" 
(în diagonală) grupate cîte trei. Ele pornesc de 
sub altiţă pînă jos la mînecă. De obicei, moti¬ 
vele de pe rîuri sînt de două feluri şi se distri¬ 
buie prin alternanţă: boboci, trandafiri stUizaţi, 
intercalaţi în pătrate, romburi, jumătăţi de 
triunghiuri. 

Cromatica iei de Suceava este bogată. Pe 
lîngă culoarea de fond negru, cafeniu închis, 
stau culorile de verde, galben portocaliu, al¬ 
bastru etc. 


Pe piept, săteanca lucrează de obicei aceste 
modele mult mai mici decît cele de pe mîneci, 
respectînd stilul şi culorile specifice zonei. Punc¬ 
tul folosit în ornamentarea iei de Suceava este 
crucea, la un fir, tighelul, lănţişorul, drugul. 
Caracteristic acestor puncte este bogăţia cu care 
se înfăţişează fapt datorat cusăturii buclate, cu 
firul gros. 

Ia se poartă cu renumita fotă de Moldova, 
(fig. 1). In zona Suceava, fota ţesută în casă, 
în patru iţe, se înfăşoară în jurul corpului, sco- 
ţînd bine în evidenţă silueta femeii. Aceasta se 
decorează cu dungi verticale în faţă, de o parte 
şi de alta a căpătîielor. Partea de uzură a fotei 
(spatele) nu se decorează. Peste fotă se încing 
betele, ţesute în năvădeală. 

Peste ie şi fotă, se poartă cojocul fără mî¬ 
neci numit pieptar decorat cu broderii în culori 
vii ca roşu, roşu-vişiniu, verde, alb, albastru. 

Pentru împodobirea capului, femeia folo¬ 
seşte ştergarul din bumbac, ţesut în multe iţe 
şi cu motive înguste la capete. 

La podoabele femeieşti din zona Suceava se 
adaogă podoabele din mărgele în tonuri calde, 
zgărzile de corali roşii, salbele din monezi de 
argint etc. 


îa de Cîmpulung Moldovenesc 

Costumul de Cîmpulung se compune din ie, 
fotă sau „catrinţă", bete, pieptar, ştergar şi 
opinci (fig. 2). 

Ia de Cîmpulung se croieşte ca iile cu altiţă, 
încreţ şi rîuri. Deosebirea o dă gulerul cămăşii, 
care în această parte a Moldovei apare sub forma 
„brezărăului" numit „creaţă". Cămaşa se coase 
la gît cu un drug foarte des, prin care apoi să¬ 
teanca introduce un fir cu ajutorul căruia strîn- 
ge foile cămăşii. 

Se croieşte din 4 lăţimi pentru „chiepţi" 
(piept şi spate) şi mîneci. Pentru uşurinţa în 
mişcare, femeia introduce bucata de pînză nu¬ 
mită „băgătoare,, (clin) şi pava. Mîneca se ter¬ 
mină jos cu „brăţară" (bentiţă). Cămaşa se 
confecţionează din pînză de in şi mai tîrziu din 
bumbac mai gros. 

Distribuirea ornamentelor este asemănătoa¬ 
re cu a iilor din restul Moldovei. Acestea se 
plasează jos la mînecă, pe brăţară şi în „chiez" 
(diagonală) pe mînecă. La partea superioară a 
mînecii stă încreţul şi altiţa. Ornamentele nu¬ 
mite „pui" se distribuie, de regulă în pieziş. 

încreţul iei de Cîmpulung apare uneori foar¬ 
te lat (5—6 cm) în culoarea galben, cu interca¬ 
laţii demotie gevometrice în roşu sau negru. 10 






















Fig. 2. Costumul femeiesc de Cîmpulung 
Moldovenesc. 


Cromatica iei este de regulă monocromă, 
negrul fiind culoarea frecventă. 

Punctul de cusătură este crucea, tighelul şi 
lănţişorul. Iile mai vechi se ornamentează şi 
prin alesă tură. Interesant este folosirea punc¬ 
tului „lănţişor", care la ia de Cîmpulung nu 
apare numai ca umplutură, ci şi ca punct de 
cusătură al unor cîmpuri ornamentale. Cusut 
cu firul gros în 6, punctul dă impresia de punct 
croşetat, apărînd ca o împletitură. Altiţa iei de 
Cîmpulung se lucrează în lănţişor (în ^negru) 
cu firul gros, motivele apărînd reliefate, bu¬ 
clate. 

Ia de Cîmpulung se poartă cu fotă sau „ca- 
trinţăAceasta păstrează caracteri- ' fotei 
de Moldova. Se ţese în patru iţe cu o uungă 
roşie pe poale, numită „bată“. Aceeaşi dungă 
se repetă şi sus la brîu. De o parte şi de alta a 
fotei (căpătîile) se ţes în vrîste înguste (1—2 
cm) în culori policrome de verde, galben, albas¬ 
tru, alb, pe fondul roşu. Partea din spate a 
11 fotei, partea supusă uzurii, nu se ornamentează, 


cîmpul fiind ţesut în negru (urzeală şi bătătu¬ 
ră). , _ , 

Pe cap femeia poartă ştergarul. Peste ^cos- 

turn poartă pieptarul cu margini din blană de 
jder sau cojocul ornamentat în culori de verde, 
roşu, grena, liliachiu. Culoarea de liljachiu 
apare şi în ornamentarea betelor sau „bîrneţe- 
lor“ care se ţes în năvădeală, în motive geo¬ 
metrice (romburi), numite „ochiuri" şi în cu¬ 
lori de roşu, verde, alb, albastru. Punctul de 
cusătură este crucea, lănţişorul, tighelul. 

Ca haină mare, săteanca de Cîmpulung poar¬ 
tă sumanul maro din dimie (aba), ornamentat cu 
„dungi" negre (.3—4 cm), lucrate din lînă de 
casă în 5 cîrlige. Aceste „dungi" apar pe părţile 
din faţă, jos la mîneci, pe guler. 


Ia de Vrancea 

Costumul femeiesc de Vrancea (fig.3) se dis¬ 
tinge prin sobrietatea şi gustul ales. Ia capătă 
frumuseţe şi strălucire prin bogăţia firului me¬ 
talic alb ori galben, a betelei şi a fluturilor 
aruncaţi ici şi colo nu-şi găseşte rival decît în 



Fig. 3. Costumul femeiesc de Vrancea. 

ia de Muscel. Croită din patru lăţimi de pînză 
ţesută în două iţe, cămaşa foloseşte croiul fără 
pierderea vreunei bucăţi de pînză. Pentru a-i 
da lărgimea cuvenită, femeia are grijă să intro¬ 
ducă sub braţ „foroclina" (clin) şi bucata pătra¬ 
tă de pînză, numită „pavă“. La gît, cămaşa se 
strînge printr-un creţ simplu şi gulerul cusut în 
motivele specifice Vrancei. Jos, la mînecă, se 
termină prin manşetă răsfrîntă, numită „bră- 
ră“ şi care are aspectul unui volan. 

Ornamentarea cămăşii se face cu motive geo¬ 
metrice şi florale stilizate. Distribuite în rîn- 
duri şi altiţă, sub care sade întotdeauna încreţul, 
motivele păstrează echilibrul între cîmpul florai 
şi albul pînzei. Ea se ornamentează jos la mînă, 
cu trei rînduri pe mînecă, dar şi cu un singur 
rînd (la ia fără altiţă) de o parte şi de alta, în 
locul celorlalte rînduri apărînd cheiţe lucrate 
în fir auriu şi subliniate de mici şabace. 

încreţul iei de Vrancea se lucrează în culoa¬ 
rea alb sau galben, cu punctul „crucea“ sau 
„înaintea acului". Deasupra încreţului stă altiţa 
mărginită de fîşii lucrate în lănţişor cu fir alb 
sau galben. Altiţa, destul de lată, numără pînă 
la 4—5 rînduri de motive, aşezate orizontal şi 
despărţite între ele prin aceleaşi fîşii înguste 
de fir metalic. Pe piept, vrînceanca distribuie 
două pînă la patru rînduri de motive, care se 
plasează lîngă gura cămăşii şi ea ornamentată 
bogat. 

Spatele se ornează simplu de o parte şi de 
alta a umerilor, acolo unde se vede din pieptar. 

De la brîu în jos se poartă fota strîmtă, 
specifică Moldovei, căreia vrîncencele îi spun 
catrinţă. „Catrinţa" se ţese în patru iţe şi 
se ornează cu alesături în „vrîste şi motive 
geometrice, pe ambele părţi care se suprapun 
în faţă. 

Romburi, triunghiuri, pătrate alese cu fir 
metalic alb sau mătase în culori de violet, bleu, 
roşu, verde sînt motivele şi culorile cu care se 
ornamentează catrinţa de Vrancea, motive pla¬ 
sate de-a lungul vrîstelor înguste (1—2 cm). 
Uneori, poalele fotei sînt subliniate de vrîste 
în „linii frînte", în culori de alb, bleu, gri, fir 
metalic. 

Punctul specific cusăturii de Vrancea este 
de obicei, crucea şi lănţişorul. Pentru a da as¬ 
pectul cuvenit firului metalic lănţişorul de 
Vrancea se coase deosebit de lănţişorul obişnuit. 

Elementele din motivele ornamentale poar¬ 
tă denumiri ca acestea: steluţe, coarnele berbe¬ 
cului, cîrlige, ochiuleţe etc. 

Pe cap se foloseşte ştergarul sau „fruntariul", 
în formă dreptunghiulară, cu lăţimea de circa 
40 cm. în picioare se poartă opinci şi obiele, 
apoi ciorapi de lînă, într-unul sau 5 cîrlige. 


Peste costum, femeia poartă sumanul de 
dimie, ornamentat cu modele formate din cusă¬ 
tura maşinii de cusut, plasate de-a lungul piep- 
ţilor, la mîneci, guler şi buzunare. 


Cămaşa bărbătească de Moldova 

Această cămaşă face parte din tipul cămă¬ 
şilor lungi. Cămaşa se croieşte fără platcă. 
Excepţie fac unele cămăşi din judeţul Galaţi, 
(comuna Cuca, Pechea) unde cămăşile se croiesc 
şi cu platcă, care de regulă apare mai îngustă 
decît platca cămăşii lungi de Muntenia. 

De asemenea, în unele zone, cămaşa se com¬ 
pune din 2 piese: ciupag (partea de la brîu în 
sus) şi fusta, care se croieşte din 4—5 foi şi se 
încreţeşte cu un şnur. 

Cămaşa de Moldova se croieşte dintr-o foaie 
pentru faţă şi spate şi alte foi pentru mîneci, 
clini şi pavă (fig. 4). 



Fig. 4. Costumul bărbătesc de Moldova. 

Pe foaia din fată se croieşte gura şi gulerul. 
Mînecile se prind de umăr fără vreun creţ, iar 
jos se termină, obişnuit, cu mîneca largă. 

Motivul ornamental este motivul geometric, 
în zilele noastre apare şi motivul floral. Orna¬ 
mentul se distribuie pe bentiţă, pe guler, care 
are lăţimea de 4—5 cm, în jurul gurii şi^ la 
mîneci, jos. Cămaşa cu fustă se ornamentează şi 
de-a latul umărului mînecii, precum şi pe 
poale. 

La cămaşa de Vrancea ornamentul geome¬ 
tric se coase cu „fir“ metalic (auriu şi argintiu), 
în punctul „la un fir“. 

Cămaşa cu fustă, care păstrează distribuirea 
ornamentală de mai sus se lucrează în culori de 
negru, roşu închis (Neamţ), în motive geome¬ 
trice şi florale. 

Punctul cămăşii bărbăteşti este „la un fir , 
crucea şi tighelul', în zilele noastre. 

De la brîu în jos se poartă iţarii ţesuţi.în 
casă, în două sau patru iţe, din „păr de oaie“ 
(fruntea lînii) şi daţi la piuă. Aceştia apar 
strîmţi pe picior şi uneori încreţiţi (Moldova de 
Nord). Peste cămaşă şi pantaloni, moldoveanul 
poartă brîu, chimir ori curea bătută în ţinte. 
Brîiele se ţes cu lăţimea de 10—15 cm în culoa¬ 
rea de roşu şi în năvădeală, cu culori de alb, 
roşu, verde moale. Chimirele se confecţionează 
din piele şi se ornamentează prin presare, cu 
aplicaţii în motive geometrice şi florale. 

Peste cămaşă şi iţari, în timp de iarnă, se 
poartă sarica (Vrancea), sumanul (Roman, Ba¬ 
cău, Suceava), cojoace ornamentate cu motive 
florale brodate, „ipingeaua“ ori mantaua. Su¬ 
manele se ornamentează cu podoabe din şnur 
de lînă sau „strămătură". 


COSTUMUL POPULAR DIN DOBROGEA 


Ca şi celelalte costume din ţară, costumul de 
Dobrogea respectă unitatea şi continuitatea cos¬ 
tumului românesc. 

Costumul de Dobrogea se compune din că¬ 
maşă, catrinţe, vîlnic sau fustă, şi tulpan în 
fo-mă triunghiulară. 

Costumul bărbătesc din Dobrogea prezintă 
aceeaşi componenţă şi acelaşi croi cu restul cos¬ 
tumelor din ţară. Deosebită, la costumele noi, pare 
a fi vesta care se poartă peste cămaşă. Origina¬ 
litatea se remarcă din punct de vedere al folo¬ 
sirii ornamentului, care nu apare pe alte veste 
13 (vesta de Argeş, Muscel, Dîmboviţa). 


Cămaşa de Dobrogea 


CAPITOLUL II 


Vechiul port al strămoşilor noştri s-a păstrat 
pînă în zilele noastre, astfel că femeia din Do¬ 
brogea poartă si ea costumul compus dintr-o 
cămaşă cu mîneci largi, două catrinţe ori vil mc 
cu catrinţă, batista triunghiulară cu „spiţuii 
(fig. 5). 

Cămaşa se confecţionează din pînză de bum¬ 
bac ori borangic; se croieşte din două foi, pen¬ 
tru piept si spate, iar mînecile se prind din 
umăr. în judeţul Constanţa se văd şi cămăşi 
croite din cele patru foi drepte încreţite ja gît. 
Alteori cămaşa se croieşte cu platcă, mînecile 
prinzîndu-se de umăr (Muzeul de Artă populara 
Bucureşti). 

Ornamentul geometric sau floral se plasează 
pe piept, de-a lungul gurii cămăşii şi la mînecă, 
jos. La cămaşa cu platcă, ornamentul apare pe 
platcă (în faţă), la umeri şi jos la mînă, ter- 
minîndu-se cu „bibiluri“ cusute cu acul. Punc¬ 
tele de cusătură sînt crucea, tighelul, lănţişorul, 
bibilurile. 



Fig. 5. Costumul femeiesc de Dobrogea. 

CAPITOLUL II 


COSTUMUL POPULAR 
DIN MUNTENIA 


Cromatica este simplă, avînd la bază culori¬ 
le roşu şi negru. Motivele se completează cu 
„lănţişorul“ cusut cu firul auriu ori argintiu şi 
cu fluturi aşezaţi în formă de solzi. 

De la brîu în jos se poartă două catrinţe ale¬ 
se, cea din spate pe fond negru, iar cea din faţă 
pe fond roşu, cu motive mari geometrice în for¬ 
mă de bordură pe părţile laterale. 

La cămaşa cu platcă se poartă un fel de vîl- 
nic (Muzeul de Artă populară) încreţit, ţesut 
în două iţe şi ales în motive florale. Motivele 
se plasează pe poale în formă de „bată“ (20— 
—25 cm) şi flori rupte pe „trupul vîlnicului“. 
In faţă stă o catrinţă ţesută în vărgi înguste, 
dispuse vertical, cu roşu pe fond negru. 

Pe cap femeile poartă „tulpanul“ alb în 
formă triunghiulară, ornamentat cu bibiluri din 
mărgele colorate, sau danteluţă. 

Portul românilor din Dobrogea prezintă ca¬ 
racteristicile zonelor munteneşti de cîmpie, de 
pe malul stîng al Dunării. Ansamblurile feme¬ 
ieşti sînt asemănătoare celor de Ilfov şi Teleor¬ 
man. 


COSTUMUL POPULAR DIN MUNTENIA 


Costumul din această parte a ţării este costu¬ 
mul cu fotă, care cuprinde întreaga arie subcar¬ 
patică începînd cu zona Argeş şi prelungindu-se 
în Muscel, Dîmboviţa, Prahova, Buzău, Rîm- 
nicu-Sărat. 

Fota veche se ornamentează cu vărgi dispuse 
vertical, vărgi care se întîlnesc şi astăzi în fota 
de Buzău, R. Sărat. In evoluţia ei s-a ajuns la 
ornamentaţia compactă, lată cum este la fota 
de Muscel şi Argeş, ornamentaţie care se face 
în formă de „bată“ pe poale, şi pe căpătîie, cu 
fir auriu şi argintiu. 

Costumul popular de Muntenia respectă uni¬ 
tatea şi continuitatea costumului românesc, dar 
prezintă şi particularităţi, diferenţieri, atît în 
ceea ce priveşte ornamentarea cromatică, cît şi 
punctele de cusătură. 

Excepţie de la fota strimtă o face fota de 
Prahova care se prezintă sub formă de fustă lar¬ 
gă, încutată. De asemenea costumul de Vlaşca, 
prezintă în locul fotei, vîlnicul numit „peşte- 
man“; Costumul de Teleorman se poartă cu două 
catrinţe, aşezate în faţă şi spate. 

In judeţul Olt se poartă costumul cu vîlnic 
negru ales în motive florale cu bată la poale şi 
„flori rupte 11 pe „trup“ şi costumul cu două „ză- 
velci" (catrinţe) în faţă şi-n spate. 


Costumul bărbătesc de Muntenia respectă 
croiul şi plasarea ornamentului cămăşilor din 
întreaga ţară. Cămaşa mai nouă prezintă si 
platcă. 


Ia de Rîmnicul Sărat 

Ia de Rîmnicul Sărat este ia care face parte 
din tipul cămăşilor cu altiţă, încreţ şi rîuri. 
Caracteristic unor ii de Rîmnicul Sărat este 
„ciupagul“ de sub guler care (în faţă) are uneori 
lăţimea de 7—8 cm. Asemenea ciupage late, sub 
guler s-au mai întîlnit la ia veche de Ilfov. 

la se croieşte din 4 lăţimi. Gulerul cămăşii 
se formează printr-un creţ care se termină cu un 
drug foarte dens. Cămaşa mai nouă prezintă gu¬ 
lerul obişnuit al iilor româneşti. Pentru lărgime 
cămaşa are adăugaţi clini şi „broschiţe“. La 
mînecă jos se termină cu bantă sau cu fodor 
(fig. 6). 



Fig. 6. Costumul femeiesc din Rîmnicu Sărat. 14 






















Motivul ornamental este motivul geometric 
sau floral stilizat. El apare fie în rînduri, fie în 
„piez" (diagonală), fie în formă de tablă (căma¬ 
şa cu ciupagşi fodor). Toate aceste ornamente se 
prelungesc de-a lungul mînecii pînă la încreţ. 
încreţul se lucrează cu punctul „înaintea acu¬ 
lui"; firul se strînge uşor, motivele căpătînd 
astfel relief. 

Punctele folosite la ornamentarea acestei ii 
sînt: crucea, butucul, tighelul, lănţişorul, punc¬ 
tul de ciupag; de cele mai multe ori se lucrează 
cu firul gros în şase, ceea ce face ca motivul să 
apară buclat. 

Altiţa apare formată din mai multe galoane 
înguste, printre care se intercalează firele de aur 
şi argint. Pe unele ii apar fluturi mari, albi, 
fixaţi printr-o mărgică, tot albă (Muzeul Satu¬ 
lui). 

Ia se poartă cu fotă care este ţesută în 2 iţe, 
din lînă sau borangic gros, nefiert, în culoare 
neagră. Ea se ornamentează în grupe de dungi 
orizontale colorate (roşu, verde, alb, galben) pe 
poale, de lăţimea a 3—4 cm. Pe părţi, în sus, 
fota este aleasă simplu, dar cu gust în grupe de 
vărgi în culori de roşu, alb, pe fond negru; une¬ 
ori mai poate fi întîlnită şi cîte o vargă în cu¬ 
loarea albastră. 

Peste fotă, femeia încinge betele înguste, 
dar fin lucrate, în minuscule motive geometrice 
pe fond roşu. 

Pe cap se poartă marama fină de borangic. 

In vreme de iarnă, se poartă „minteanul" 
decorat cu găetane. Acesta se lucrează din lînă 
ţesută în două sau patru iţe care se dă apoi la 
piuă. 


Ia de Prahova 


Recunoscut pentru ie şi „fotă“, costumul de 
Prahova se remarcă prin unitatea sa. Pînzade in, 
bumbac ori borangic, motivul geometric ori flo¬ 
ral, punctul crucea ori tighelul, distribuirea 
ornamentelor sînt condiţii care dovedesc res¬ 
pectarea unităţii iei din întreaga ţară (fig. 7). 

Ia se croieşte din patru foi, din pînză de 
casă cu lăţimea de 40 cm apoi se fixează prin 
gulerul lat de 2—3 cm. La mîneci şi sub braţ 
cămaşa are clini şi broschiţe care dau uşurinţă 
în mişcări. Şi dacă majoritatea iilor prezintă 
broschiţa pătrată de 4—5 cm 2 , broschiţa iei de 
Prahova este uneori mult mai mare (peste 10 
cm 2 ). 

Cămaşa se croieşte cu mîneca largă, iar în 
partea de nord a judeţului apar şi cămăşi „cu 
15 fodor" (volan). 


CAPITOLUL II 



Fig. 7. Costumul femeiesc de Prahova. 


Gura cămăşii se croieşte tăiată adînc în faţă 
şi se încheie, în partea de jos cu o cheiţă lucrată 
prin alternanţă cu roşu şi negru. 

Distribuirea ornamentelor se face la altiţă, 
încreţ,la rîndurile de pe mînecă şi la mînecă, jos. 

Altiţa este formată din rînduri transversale, 
aşezate sus pe umăr. încreţul iei de Prahova 
este încreţul obişnuit, uneori putînd să şi lip¬ 
sească. Sub încreţ se lucrează trei rînduri verti¬ 
cale care se prelungesc pînă jos, la mînecă. Pe 
piept apar trei sau patru rînduri cu aceleaşi 
motive de pe mîneci. 

In partea de nord a judeţului, ca influenţă 
a Ardealului, se văd ii cu altiţă îngustă şi „pui 
peste cot". 

Poalele iei de Prahova se lucrează cu motive 
simple şi de multe ori nu se ornamentează. 

De la brîu în jos se poartă vîlnicul, învoalt 
care se lucrează în război în patru iţe, pe fond 
negru. Caracteristic acestuia este „bata" de la 
poale şi din faţă, ţesută în roşu ori aleasă în 
motive geometrice (uneori şi în culori de gal¬ 
ben, verde) cu lăţimea de 20 cm; romburi mari, 

CAPITOLUL II 


Ut: 

COSTUMUL POPULAR 
DIN MUNTENIA 


pătrate, stele în colţuri se succed pe căpătîiele 
vîlnicului, de la poale pînă sus la brîu. 

Marama veche de borangic, aleasă cu bumbac 
alb în vărgi dispuse orizontal, ori marama aleasă 
în borangicul alb sau galben cu căpătîi, comple¬ 
tează eleganţa şi fineţea costumului de Prahova. 


Ia de Vlaşca 

Deosebirea costumului de Vlaşca de celelal¬ 
te costume româneşti o face vîlnicul cu denumi¬ 
rea de „peşteman". Păstrînd caracteristica de 
bază a costumului românesc, unitatea, costu¬ 
mul de Vlaşca îşi are particularităţile sale, care 
uneori sînt evidente chiar de la sat la sat. 

Costumul de Vlaşca se compune din ie, poale 
„pesteman“ si catr’inţă, maramă sau „cîrpă“ 
(fig’. 8). 

Ia este piesa principală care se croieşte din 
pînza de in, bumbac, ori borangic. Se ţese 
în casă, în anotimpul de iarnă şi se dă la „năl¬ 
bit". Pentru ornamentarea iei de Vlaşca se folo- 



Fig. 8. Costumul femeiesc de Vlaşca. 


şeşte borangicul vopsit vegetal, lîniţa colorată, 
arniciul ori mulineurile din zilele noastre în 
culori vesele: roşu-rubiniu, vernil, galben-porto- 
caliu, albastru-marin, verde-măsliniu — toate 
aşezate pe fondul culorii de negru sau roşu. 

Croiala cămăşii păstrează croiul moştenit 
din moşi-strămoşi’. Caracteristic cămăşii de Vlaş¬ 
ca, este gulerul iei care, de multe ori, nu apare 
sub forma bucăţii obişnuite de pînză, ci sub 
forma unui „şnur" vălurit. Acest şnur provine 
din cusătura punctului „drug“ care se lucrează 
aşa de des pe marginea pînzei încît, cînd cămaşa 
se încreţeşte, drugul fiind aspru ia forma unui 
şnur. 

Distribuirea ornamentelor la cămaşa de Vlaş¬ 
ca se face în felul următor: 

Altiţa se coase pe umăr la distanţa de 7—8 
cm de guler. Se ornamentează cu şiruri de moti¬ 
ve orizontale, cuprinzînd cîmpul mînecii dintr-o 
parte în alta a umărului. Şirurile se subliniază 
prin goluri de pînză în care se aşază fluturii 
cusuţi în formă de solzi. 

La o privire generală, altiţa de Vlaşca îţi 
apare ca o masă compactă de motive pătrate, 
romboidale, trapezoidale, despărţite între ele 
prin solzii fluturilor. La unele ii, motivele alti- 
ţei se despart prin linii de punct oblic ori cru¬ 
ciuliţe, printre care se intercalează firul auriu 
ori argintiu. 

Sub altiţă stă încreţul lat în motive geo¬ 
metrice, încreţ caracteristic iilor din sudul ţării. 
De multe ori încreţul este şi el ornat cu fluturi 
galbeni. De asemenea, apar uneori şi creţuri 
decorate policrom. Linii oblice, frînte, în for¬ 
mă de triunghiuri sînt colorate în galben-porto- 
caliu, verde măsliniu, maro etc. 

Din încreţ pornesc vertical cele trei „rîn- 
duri“ de motive care se prelungesc pînă jos, la 
mîneca largă ori strînsă printr-o bentiţă (cămă¬ 
şile bătrîneşti). Motivele rîndurilor sînt de cele 
mai multe ori motivele de pe altiţă. Uneori 
mîneca (din încreţ în jos) se ornamentează cu 
şiruri mărunte în „piez". 

Punctul specific iei de Vlaşca este punctul 
„oblic" (jumătate de cruce). Acesta se coase în 
formă de „pană" (într-o parte şi alta). Pentru 
frumuseţea ornamentului şi pentru a nu se între¬ 
zări firele de pînză, săteanca lucrează acest 
punct cu firul gros, astfel că motivele apar bu¬ 
clate, reliefate. 

Combinat cu punctul oblic se folosesc crucea, 
drugul, brînelul. Cromatica iei de Vlaşca este 
veselă, luminoasă. Pe lîngă culorile pastelate 
se foloseşte negrul ca culoare de fond, sau roşul 
închis. 

De la brîu în jos, săteanca poartă poalele, 
fixate de ie, la cămaşa bătrînească şi detaşate 
la ia mai nouă. Se decorează jos, pe margini şi 

„la deal“ pe clini. Se folosesc motive cu rom¬ 
buri mici, pătrate, uneori figuri de oameni (la 
Muzeul Satului apare o horă de copii, fiecare 
cu „pană la pălărie 14 ). 

Peste poale se poartă „peştemanul de Vlaş- 
ca, renumit prin bogăţia şi fastuozitatea sa. 
Moştenit din strămoşi, larg, bogat şi rotund, 
vîlnicul de Vlasca înfrumuseţează silueta femeii, 
bine strînsă la’ mijloc cu „betele 41 năvădite în 
ochiuri sau cu cordonul de metal „cu paftale 44 . 

Peştemanul cît şi „bosceaua 44 (zăvelca din 
faţă) se lucrează la război în două iţe, din lînă 
ori bumbac negru, în gama de culori caracteris¬ 
tice zonei. Motivul ornamental se distribuie la 
poale în formă de fîşie lată de 5 6 cm şi pe 
părţile din faţă „în sus“, care cad peste boscea. 
Ornamentele de pe părţi au forma de romburi, 
stele, pătrate, triunghiuri, mai mici sau mai 
mari. Se lucrează în „năvădeală 44 , în culorile 
de alb, roşu, verde, albastru. Sub peşteman stă 
bosceaua, 'decorată în motive geometrice aşeza¬ 
te în dungi orizontale. 

„Căpătîiul 44 (partea de jos) boscelei este ţe¬ 
sut în motive geometrice ori figuri de oameni 
„păpuşi 44 , late pînă la 10 cm; din căpăţîi por¬ 
nesc vărgi orizontale pe cîmpul boscelei, cîmp 
colorat în roşu viu; 

Bosceaua se lucrează „în scoarţă 44 (ţesătura 
în două iţe în care bătătura se bate bine^ cu 
spata, obţinîndu-se o ţesătură foarte deasă şi 
de mare rezistenţă). 

Costumului de Vlaşca i se adaugă eleganţa 
maramei de bumbac şi apoi de borangic, care 
este ornamentată în motive mari geometrice, 
în alb „picat 44 cu albastru ori grena. 


Ia de Ilfov 

Ia de Ilfov se croieşte ca toate iile care fac 
parte din tipul iei cu altiţă, încreţ şi rîuri. 

Ia prezintă croiul cămăşilor româneşti cu 
mîneca largă sau bentiţă strînsă. Cuprinde ace¬ 
iaşi distribuire a cîmpilor ornamentali. Altiţa 
se’compune din mai multe rînduri aşezate trans¬ 
versal şi despărţite între ele prin linii înguste 
de cruci, cu intercalaţii de fir metalic alb sau 
galben. Sub altiţă stă întotdeauna încreţul cu¬ 
sut în crem sau alb. Rîndurile pornesc din în¬ 
creţ pînă jos la mînecă. 

Pieptul iei se ornamentează cu trei sau pa¬ 
tru rînduri dispuse vertical de-a lungul gurii. 

Ia se ornamentează ca şi celelalte ii din ţara 
noastră, în motive geometrice şi florale. Ele¬ 
mente asimetrice uneori, se îmbină în aşa fel 
îneît capătă eleganţă şi dau frumuseţe ornamen- 
17 tuluUde Ilfov. 

La ia veche, motivul ornamental de pe mîne¬ 
că porneşte de sub încreţ pînă la mînă, jos, 
sub formă de şiruri dese (de la 7—11 şiruri) cu 
ornamente mărunte dispuse vertical, distribu¬ 
ire care dă multă fineţe iei. 

Printre aceste şiruri se intercalează fluturi 
albi ori galbeni, mari, dispuşi în rînduri cîte 
unul, fixaţi prin cîte o mărgică. 

Cromatica iei este veselă, luminoasă. Culo¬ 
rilor de roşu, roşu cu negru, roşu închis li se 
adaugă culori ca verde-kaki, verde-măsliniu, 
galben, culoarea ceaiului, culoare care se obţine 
din foi de ceapă sau floare de tei. 

Ia se poartă cu două catrinţe diferit dimen¬ 
sionate: una lată, încreţită în spate, şi alta în 
formă dreptunghiulară în faţă care se numeşte 
„zuvelcă 44 sau „boscea 44 (fig. 9). Catrinţa din 
spate se ţese-n scoarţă pe fond roşişi se orna¬ 
mentează cu dungi verticale alese în romburi, 
în unghiuri, ochiuri, care se colorează în alb, 
verde, galben, kaki, albastru, iar cea^din faţă, 
„zuvelca 44 se ornamentează cu căpătîi, în motive 
geometrice ori motive stilizate de oameni (pă¬ 
puşi) şi vărgi transversale (foarte dese). 



Fig. 9. Costumul femeiesc de Ilfov. 

CAPITOLUL II Femeia se încinge cu bete în ochiuri, subli¬ 
niate cu colţi de mărgele albe (cîte trei). Pe 
cap poartă marama fină de borangic, aleasă în 
motive geometrice, alesătură ce cuprinde întreg 
cîmpul maramei. 


Ia de Muscel 


Bogată, somptuoasă, ia de Muscel este cu 
adevărat uimitoare. Păstrîndu-şi croiul din bă- 
Irîni, ia apare lungă, largă, impunătoare. Folo¬ 
sind pînza de bumbac ţesută în două iţe cu 
dungi în galben-portocaliu, săteanca a împodo¬ 
bit-o aşa cum ştie ea să împodobească. Croită 
din 4 foi, la care se adaugă clinii şi broschiţele, 
cămaşa bătrînească se prezintă cu bantă la 
mînecă (obînzică). Această bantă se ornamentează 
pe dosul pînzei, iar atunci cînd se răsfrînge, 
motivele apar pe faţă. 

Cele patru foi se încreţesc printr-un guler 
potrivit de lat, pe ale cărui creţuri apar uneori 
mici motive de ciupag. Pentru lărgime se ada¬ 
ugă clinul (altoi) şi broschiţa sau „colţul“. 

In faţă, cămaşa prezintă gura larg croită în 
adîncime. Poalele, care la cămaşa bătrînească 
se prelungesc din ie, sînt croite ’din aceleaşi 4 
foi, la care se adaugă clini, într-o parte şi în 
cel altă, pentru lărgime. Cămaşa veche din nor¬ 
dul judeţului se prelungeşte la poale prin adă¬ 
ugarea unei bucăţi de pînză, lată de circa 10 
cm numită „nadă" sau „fodor“ (Domneşti, Be- 
revoieşti, Corbi) pe care ţăranca o încreţeşte şi 
o coase cu model. 

In ornamentarea cămăşii femeieşti de Mus¬ 
cel se observă o evoluţie.’ Cămăşile mai vechi 
au mînecile ornamentate cu motive dispuse în 
altiţă, încreţ şi-un singur rînd de motive în 
lungul pînzei. Acestui tip de ornamentare a 
cămăşii îi corespunde fota de lînă cu alesături 
policrome dispuse în şiruri verticale pe căpă- 
tîiul din faţă. 

Ia de Muscel mai nouă excelează prin orna¬ 
mentaţie. Sobră, dar plină de bogăţie, prin stră¬ 
lucirea firului de aur şi argint, ia de Muscel se 
ornamentează din plin. De remarcat că, deşi 
este o ie bogată, această bogăţie de ornamente 
se distribuie perfect echilibrat. Cîmpurile largi 
de pînză se armonizează de minune cu cusătura 
plină, fastuasă. Motive late, mari, ca „codrii 11 , 
„şerpeasca", „fuşti“, „stîlpi", mărginite uneori 
de motive florale stilizate ori numai de colţi¬ 
şor i, distribuite în „rînduri", de regulă cîte 
trei, pornesc de Ia mînecă şi se prelungesc pînă 
în baza altiţei. 

COSTUMUL POPULAR întrerupt de motivele rîndurilor, „încreţul" 
DIN MUNTENIA de Muscel se lucrează sub altiţă în fragmente 



şi în culoarea galben. Din el porneşte altiţa 
aşezată transversal şi care este mai bogată ca 
oricare altiţă dintre iile româneşti. Aceleaşi 
motive, de cele mai multe ori se repetă în cîte 
8—9 fîşii, îneît altiţa cuprinde întreg umărul. 
Pe piept, ia de Muscel apare cu rînduri late de 
o parte şi de alta a gurii, ori în motive aşezate 
în dreptunghiuri sau pătrate mari (7—8’ cm). 
Motivul de pe piept este de regulă acelaşi de 
P e rîuri şi altiţă. Uneori şi spatele apare cu 2 
rîuri de o parte şi de alta a umerilor. 

La bogăţia şi somptuzitatea iei se adaugă 
fota de Muscel (fig. 10) unică în felul ei. De 
formă dreptunghiulară, ţesută în patru iţe, pe 
fond negru, fota de Muscel prezintă ornamen¬ 
taţia geometrică în culori (fota veche bătrîneas¬ 
că) şi o ornamentaţie bogată în fir de aur sau 
argint în zilele noastre. Fota se ornamentează 
în motive mari cu romburi, în bandă Iată de 
20 30 cm, bandă numită „vargă“; deasupra 
motivului mare apare un altul mai îngust (5—6 
cm), îneît aproape jumătate din fotă este ţesută 
în „fir“ galben ori alb. In faţă, pe partea care 
se suprapune, numită „căpătîi", apare acelaşi 
motiv de pe poale, distribuit în formă verticală 
(cînd femeia e îmbrăcată cu fota). Spatele rămî- 

Fig. 10. Costumul femeiesc de Muscel. 

ne neornamentat sau se ornamentează simplu, 
în rînduri de motive care se întretaie. De cele 
mai multe ori motivele mari, geometrice sînt 
„picate" discret cu motive mici în culori de lili¬ 
achiu, roşu închis, siniliu. „Căpătîiul înfundat" 
(partea peste care se suprapune celălalt căpătîi) 
nu se ornamentează decît cu vărgi în aceleaşi 
culori din motivul mare. 

Peste fotă se poartă betele năvădite în 
„ochi", în culori de negru, roşu, verde, „tur- 
chez" (albastru), ori fir auriu sau argintiu. 

Marama de Muscel nu rămîne mai prejos de 
bogăţia şi eleganţa costumului. Subţire, fină, 
spumoasă, ţesută din firul de borangic galben 
sau alb, în motive lucrate în „rumânescuri" cu 
acelaşi fir de aur sau argint, marama de Mus¬ 
cel dă nobleţe costumului femeiesc. Dacă mai 
adăugăm şi salba de „galbeni de aur" sau „icu- 
şarii" ne explicăm de ce femeia musceleancă cu 
costumul ei a fost prezentă în multe lucrări ale 
pictorilor români şi străini. 


Ia de Argeş 

Ca şi celelalte ii din ţară, ia de Argeş s-a 
făcut cunoscută prin folosirea ei de către femeia 
satului argeşean, în toate împrejurările vieţii. 
La bucurie, ca şi la durere, aceasta a îmbrăcat 
ia, fota si marama de bumbac ori borangic (fig. 
11 ). 

începînd cu zona Argeş pătrundem în por¬ 
tul românesc a cărui piesă caracteristică este 
„fota" strînsă pe corp, spre deosebire de vîlni- 
cul larg şi învoalt de Oltenia. Fota se poartă 
cu ia grea, bogată şi strălucitoare. Alături de 
fotă stau catrinţeie de Argeş alese în motive 
florale. Pe cap se poartă „cîrp.i" sau marama 
lucrată din bumbac în 2 iţe şi cusută cu motive 
florale în roşu si ornată cu fluturi asemănători 

T 1 

celor de pe ie. Mai tîrziu, s-a folosit marama 
fină în două iţe, de borangic, aleasă cu coton 
şi „fir" alb sau galben. 

la de Argeş este ia tradiţională de tip „car¬ 
patic" care se croieşte din 4 lăţimi şi se încre¬ 
ţeşte la gît prin guler. Jos, la mînecă se termi¬ 
nă prin bentiţă sau bantă. Croiul ei nu are nici 
o răscroială, dîndu-ne certitudinea că şi această 
ie are aceeaşi provenienţă ca şi celelalte ii din 
costumul românesc. 

Bogată, fastuoasă, culoarea de bază fiind 
roşu, negru sau roşu vişiniu, ia se ornamentea¬ 
ză cu motive geometrice şi florale. Distribuirea 
se face în aşa fel încît, cu toată bogăţia de or¬ 
namente, ia de Argeş nu este obositoare, sătean 
ca ştiind să păstreze proporţia între cîmpurile 
19 florale ş?£ restul pînzei. Distribuite în şiruri 

Flg. 11. Costumul femeiesc de Argeş. 


transversale, motivele de pe altiţă se subliniază 
cu brîie cusute în punctul brînelului, cu fir de 
aur ori argint. Sub altiţă se găseşte încreţul, 
care apare lat, mai lat ca la oricare dintre iile 
româneşti, şi decorat întotdeauna într-o gamă 
largă de culori. Aşa se face că deşi, de cele mai 
multe ori ia se coase în una sau două culori, 
încreţul se lucrează în 4—5 culori. 

Alb, galben, verde, roşu, albastru ca cerul- 
iată culorile pe lîngă care stau fluturii mari, 
albi sau galbeni, firul de aur sau argint. Punctul 
la un fir, brînelul, crucile, lănţişorul sînt punc¬ 
tele de cusătură ale acestui încreţ. 

Sub încreţ apar de cele mai multe ori motive 
care cuprind mîneca în întregime; sînt aşezate 
fie în rînduri, fie în „scăzămînt", fie „înfurcite". 
Motivele înfurcite (după expresia locală) se dis¬ 
tribuie de o parte şi de alta a unei „cosoi" (rînd 
de cruci) în forma crengilor de brad şi cuprind 
suprafaţa mînecii din încreţ pînă jos la bantă 
şi uneori pornesc chiar din guler. 

Mîneca iei vechi se croieşte cu bantă lată 
(2—3 cm), care se lucrează cu motive mai mici; 

ia mai nouă se croieşte şi cu mîneca largă. 
Pieptul iei de Argeş se decorează, de obicei, cu 
motivele de pe mînecă. Aşezate în rînduri sau 
înfurcite, motivele ornamentează pieptul iei, 
săteanca din această parte a ţării nefolosind 
alte piese de îmbrăcăminte peste ea. De la 
brîu în jos, se poartă „fota de Argeş". 

Caracteristica acestei fote este dimensiunea 
redusă şi ornamentarea prin cusătură. In afara 
judeţelor Olt şi Vîlcea, unde unele zăvelci ori 
vîlnice se cos sau se brodează cu acul de brodat, 
Argeşul ne dă singura fotă din ţară care se coa¬ 
se cu acul în cruci sau la un fir (sau se brodează 
cu acelaşi ac de brodat). Motivele geometrice sau 
florale se cos cu nuanţe de roşu combinat cu 
verde moale sau albastru, cu fluturi şi fir de 
aur pe fondul negru de pînză, ţesută în două 
ori în patru iţe, din lînă subţire. Mai nou, cos¬ 
tumul de Argeş prezintă şi alesătura în război, 
în ornamentarea fotei precum şi a iei. Motive 
geometrice şi florale nestilizate, dispuse în ban¬ 
dă numită „bată", lată de 20—30 cm, pe poale 
şi pe partea din faţă dau frumuseţe fotei de 
Argeş. 

In faţă, sub fotă, se poartă „catrinţa" de 
Argeş, ornamentată cu căpătîi şi cu aceleaşi 
motive de pe fotă (uneori din căpătîi pornesc 
motive „înfurcite"). Peste ie, se poartă şi piep¬ 
tarul brodat cu lîniţă colorată policrom şi paie¬ 
te. Iarna se poartă haină mare de dimie albă 
numită „cortel" sau „mintean" care este ornată 
discret cu găitane în culori de negru, puţin roşu 
şi albastru. 

Ca podoabe, femeia de Argeş poartă salba de 
de „galbeni" de aur şi cercei de „icuşari" — mo¬ 
nede turceşti, galbene, suflate cu aur. Culorile 
cusăturii de Argeş sînt roşu, roşu cireşiu, negru, 
iar punctele folosite sînt brăduţii de Argeş, 
crucea, lănţişorul (pentru firul metalic alb ori 
galben), la un fir, tighelul. 


la de Olt 

Ia este piesa principală a costumului feme¬ 
iesc de Olt. Denumirea de „cămaşă de bună" 
sau ie, este proprie întregii zone etnografice. 

Se croieşte din foi drepte, fără nici un fel 
de răscroială, din pînza ţesută în două iţe. Mîne- 
cile se croiesc largi, jos avînd lărgimea de 40— 
—60 cm la care se adaugă „eleata (clin) şi „bros- 
chiţa". Gura cămăşii se croieşte „la o parte" 
ori în faţă (cămăşile bătrîneşti sau ale femeilor 
căsătorite). 

Gulerul este lat de 2—3 cm şi se încheie 
strîns pe gît cu unul-doi nasturi de culoare albă, 
albastră ori neagră. 


V 



Fig. 12. Costumul femeiesc de Olt. 


Distribuirea ornamentelor se face ca la toate 
iile cu altiţă, încreţ şi rîuri; în nordul judeţu¬ 
lui apare însă şi „ia încărcată" ori „ia cu trei 
rînduri", ambele fără altiţă. 

Ia cu altiţă are ca ornament principal, altiţa 
dispusă transversal peste umăr. Motivele, în for¬ 
mă de fîşii, subliniate cu fir auriu ori argintiu, 
se dispun larg, în puncte de cruci, la un fir ori 
„piezuri" (tighele). Sub altiţă stă întotdeauna 
încreţul, care se lucrează cît lungimea altiţei 
şi cu o lăţime de 4—5 cm, în punctul obişnuit 
încreţurilor (punctul înaintea acului) şi mai 
nou, în punctul „la un fir". 

Rîndurile în număr de trei, pornesc de sub 
încreţ şi se prelungesc pînă jos la mînă, unde 
ia se lucrează de regulă cu motivele de pe guler. 

Pieptul se ornamentează cu trei ori patru 
rînduri. 

Motive geometrice ori stilizări florale, se 
îmbină în cusături dense şi bogate. 

la încărcată (fig. 13) este ia fără altiţă în 
care motivul apare în formă de tablă care cu¬ 
prinde toată suprafaţa mînecii pînă aproape de 20 

























Fig. 13. Costumul femeiesc de Olt (ia încărcată). 


guler. Plasarea ornamentului se face fie în for¬ 
mă de „reţeaori „înfurcită“, fie în rînduri 
verticale înguste (1—2 cm), cîte 12—15 rînduri, 
printre care se presară fluturi. 

Ia încărcată se ornamentează cu multe măr¬ 
gele şi fluturi mari, albi. Mărgele în culori pas¬ 
telate (verde, galben, lila ori roz, roşu, alb) se 
distribuie prin alternanţă, „în piez“ (săbiat). 
Ca puncte de cusătură se folosesc: cruci, tighele 
(piezuri) lănţişorul, punctul în scăriţă, „obîn- 
zeli“. 

Ia de Olt se poartă cu zăvelcile „în scoarţă“ 
pe fond roşu şi cu „căpătîi“ ales în motive flo¬ 
rale, avimorfe, puternic stilizate, ori cu zăvel¬ 
cile „în năvădeală" alese cu fir auriu ori argin¬ 
tiu (fig. 13). Tot în această parte a ţării se poartă 
şi vîlnicul „în scoarţă" pefond negru. Vîlnicul în 
scoarţă se ornamentează prin alesături în motive 
florale, la poale cu „bantă" lată de circa 20 cm, 
21 subliniate de dungi înguste. Pe „trupul" vîlni- 


cului stau aruncate în „scăzămînt" buchete de 
motive florale. Culorile motivelor sînt roşu, 
alb, „striin" (roz trandafiriu), galben, ruginiu, 
verde moale, alb. 

în faţă stă „zăvelca" (catrinţa) peste care 
cad căpătîiele vîlnicului Zăvelca este aleasă şi 
ea tot cu „căpătîi" (bantă lată) în motive florale. 

La acest costum se poartă şi vîlnicul de cati¬ 
fea, care se ornamentează în motive florale şi 
avimorfe, ori cu „pomul vieţii", cusute cu flu¬ 
turi şi aceleaşi mărgele în culori pastelate, după 
desenul făcut cu „o bucată de săpun". 

Pe cap se poartă „cîrpa" sau marama de 
borangic, aleasă cu „căpătîi" şi motive „picate" 
cu albastru sau punctate cu fir auriu ori 
argintiu. 

Peste costum, în vreme de iarnă, s-a purtat 
„cortelul", haină mare confecţionată din dimie 
(aba) albă, croită în clini şi decorată cu găetane 
în culorile de negru şi puţin roşu, şi motive pla¬ 
sate în jurul gulerului, buzunarelor şi jos la 
mină. 


Cămaşa bărbătească de Muntenia 

Ca şi cămaşa de Oltenia, cămaşa de Munte¬ 
nia s-a dezvoltat pornind de la cămaşa bătrî- 
nească. Ea face parte din tipul cămăşii lungi 
cuprinde zona de dealuri şi cîmpii a Munteniei 
pînă la Dunăre. Deosebirea dintre ea şi cămaşa 
de Oltenia constă mai mult din punct de vedere 
al ornamentului. Astfel, în Muntenia apare că¬ 
maşa mai bogat ornamentată (Olt, Argeş şi 
Muscel) la care apar şi paete (după primul răz¬ 
boi mondial). Cămaşa de Muntenia se croieşte 
lungă, cu şi fără platcă şi cu „petrecătoare". 
Petrecătoarea este o bucată de pînză, lată de 
2—3 cm care se adaugă de-a lungul gurii cămă¬ 
şii; în ea se taie „cheutorile" (butonierele). 

Cămaşa cu platcă se croieşte din cinci lăţimi 
de pînză, dintre care patru pentru piepţi şi mî- 
neci, iar restul pentru clini broschiţe, platcă, 
petrecătoare, guler. 

Foile piepţilor se fixează de platcă printr-un 
creţ. Gulerul se încheie prin nasturi de piatră. 
Mai nou, cămaşa lungă apare formată din două 
piese: cămaşa propriu-zisă, fără platcă, adică 
piesa pînă la brîu denumită „căpeneag" (în jude¬ 
ţul Olt) şi fusta cămăşii. Fusta se croieşte sepa¬ 
rat din 4 lăţimi cu lungimea de 30—40 cm şi 
se poate încreţi pe un şnur numit „brăcinar" 
din aţă de cînepă ori bumbac. Căpeneagul se 
croieşte din 2 lăţimi (pentru piept şi spate) în 
care se taie gulerul şi gura cămăşii. Mînecile 
pornesc drepte, din umăr, fără nici un creţ şi se 

prelungesc pînă, jos. Gulerul acestei cămăşi se 
poartă răsfrînt. 

Ornamentarea cămăşii de Muntenia (lig. 14) 
se face bogat şi fastuos în culorile de alb si 
rareori crem „picat" cu culori pastelate, lilia¬ 
chiu, vernil, galben, ori cu paete. Motive geo¬ 
metrice bogate şi compacte, cusute în punctul 
fir" sînt atît de exact şi minuţios cusute 
incit în toată lăţimea nu se zăreşte un fir de 
pînză (Olt, Argeş, Muscel). Motive romboidale, 
pătrate, dreptunghiulare sînt distribuite pe poa¬ 
le, jos la mîneci şi pe petrecătoare. 

Pe platcă apar modele mai mici, uneori mo¬ 
tive florale ca trandafiri, boboci etc. Aceste 
motive ornamentează şi piepţii printre cutele 
cusute cu punctul de tiv. Poalele cămăşii de 
Muntenia se ornamentează şi cu şabace (4—5 
cm) cusute cu „obinzeli" şi „umplute" cu punc¬ 
tul înaintea acului, cu coton ori mătase vegetală 
albă (Argeş). Jur împrejurul acestor şabace stau 
alte şabace mici ca păianjenul, guriţa păpuşii, 
ori cîte un mic motiv floral lucrat tot în alb. 

Fig. 14. Costumul bărbătesc de Muntenia. 


Cămaşa cu căpeneagşi fustă se ornamentează 
pe poale, mîneci, Ia umeri şi guler cu acelaşi 
motiv în alb ori crem. In Muntenia apare şi 
cămaşa căluşarului (Pădureţ Argeş, Coloneşti, 
Scorniceşti-Olt) care se ornamentează în culori 
de verde moale, galben, siniliu, roşu, negru şi 
în punct de cruce ori tighele. 

Creţurile cămăşii bărbăteşti de Muntenia se 
cos la umeri, piept şi spate,’în jurul plătcii si 
jos Ia mînecă cînd cămaşa se termină cu bantă. 
Acestea apar mai înguste şi se lucrează în alb, 
cu punctul înaintea acului. Mărunte, bine tra¬ 
sate într-un singur motiv (Olt, Argeş, Muscel, 
R.Sărat, Buzău), în Ilfov se lucrează’în 2 rîn- 
duri de motive paralele, între ele apărînd cu¬ 
te ca nişte pliseuri verticale, din încreţirea 
pînzei. 

Creţurile cămăşii de Muntenia poartă denu¬ 
miri de „creasta puiului" în Olt, „stîlpi" în 
Ilfov şi „fagure" în Argeş. 

Punctul folosit în ornamentarea cămăşii de 
Muntenia este „la un fir", cusut cu muline ori 
mătase vegetală albă. De asemenea, se mai folo¬ 
seşte tighelul, punctul „obinzelilor". 

Cămaşa veche se poartă cu nădragi, panta- 
!oni de bumbac ţesuţi în război. .Nădragii cămă¬ 
şii bătrîneşti se croiau din dimie albă (lînă ţesu¬ 
tă în 4 iţe şi dată la „piuă") cu „ghizduri" (tă¬ 
ieturi în locul buzunarelor). 

Brîul, chimirul, betele sînt încingătorile cos¬ 
tumului bărbătesc de Muntenia. Brîul se lucrea¬ 
ză în 4 iţe, cu sau fără ornamente, în roşu; 
Ilfovul prezintă brîul cu dungi verticale în a’lb. 
Peste el se încing uneori betele. 

Betele se încing mai ales la cămaşa lungă, 
fără brîu. Ele se ţes în năvădeală, în ochiuri şi 
în culori de: roşu, grena, alb, verde. Acestea 
sejes la război, în 4 iţe şi se „bat" uneori cu 
mărgele pe margini (Olt, Argeş). 

Peste cămaşă şi pantaloni, se poartă „vesta" 
(Olt) închisă la 4 nasturi în faţă, ori vesta 
djn P°„ s ^ v ’ ţ Ar g e Ş. Muscel, Dîmboviţa) închi¬ 
să pînă în gît şi cu două rînduri de nasturi (5 
şi 5). 

în vreme de iarnă, bărbaţii poartă „corte- 
lul“ (Olt) — haină mare de dimie albă, croită 
în clini, decorată cu mici ornamente în găitane 
negre, picate cu roşu ori albastru. „Minteanul" 
sau „zeghea" se poartă în celelalte zone ale Mun¬ 
teniei; acesta se croieşte din aceeaşi dimie 
albă sau neagră şi se decorează cu găetane negre 
la gît şi buzunare. 

Pentru drumuri lungi, ţăranul de Muntenia 
foloseşte „ipingeaua" de culoare „săină" (culoa¬ 
rea lînii negre de pe oaie). Mai nou, foloseşte 
„mantaua" din dimie, în felul mantalelor mili¬ 
tare (Olt). 

Caracteristic acestui costum este vîlnicul care 
cuprinde întreaga arie a Olteniei. 

Vîlnicul este piesa dreptunghiulară, largă 
de 3—5 m şi care se poartă încreţit ori încutat 
la talie. Aria lui de răspîndire se găseşte între 
Carpaţii de miazăzi, Dunăre şi se prelungeşte 
pînă dincolo de apa Oltului (jud. Olt). 

Din punct de vedere al ornamentării, al 
motivului deosebim vîlnicul de Mehedinţi care 
se decorează cu motivul în formă de „horă“ cu 
fir de beteală. 

Vîlnicul de Gorj apare încutat, decorat cu 
vărgi verticale pe fond roşu şi ales în motive 
geometrice policrome. Tot încutat se prezintă 
vîlnicul de Vîlcea. 

Sub formă rotundă şi cu mici cute, în vărgi 
semiverticale şi cu motive mărunte, delicate, 
se prezintă vîlnicul de Romanaţi. Excepţie face 
vîlnicul de Dolj, care este format din două 
„prestelci" (vîlnice mai înguste) aşezate în faţă 
şi în spate. 

Pe lîngă vîlnic, costumul de Oltenia prezin¬ 
tă şi o serie de catrinţe, de fiecare zi şi de sărbă¬ 
toare. Astfel, în Mehedinţi găsim catrinţa orna¬ 
mentată cu dungi orizontale în motive florale; 
catrinţa de Gorj numită „fîstîc“ (catrinţa din 
faţă) ornamentată în vărgi dispuse vertical şi 
cea din spate ornamentată orizontal. Catrinţa 
de Romanaţi se ornamentează orizontal cu mo¬ 
tive lineare şi în stilizări florale, avimorfe. 

De remarcat în portul popular de Oltenia, 
giubeaua de Romanaţi (cojoc femeiesc care nu-şi 
găseşte egal în ornamentaţie) şi cojoacele de 
Vădastra, care excelează prin măiestria orna¬ 
mentării. 

Costumul bărbătesc de Oltenia este la fel cu 
celelalte costume, excepţie făcînd costumul de 
Gorj la care cămaşa se poartă introdusă în pan¬ 
talonii cu găetane. Acelaşi lucru se poate spune 
şi de cămaşa de Mehedinţi. 

In nordul Olteniei se poartă şi costumul mo¬ 
canilor, compus din cămaşă cu barbur, iţari şi 
pălărioară neagră, port care se prelungeşte în 
toată zona subcarpatică. 


Ia de Romanaţi 

Zonă de cîmpie, cu sate bogate şi centre 
mari pentru comerţul cu cereale şi vite, Roma- 
naţiul este cunoscut şi pentru arta cojocăritului. 
Recunoscute prin ornamentaţia bogată sînt co¬ 
joacele de Vădastra, Corabia, Vişina Nouă (fig. 

23 15). 

Fig. 15. Costumul femeiesc de Romanaţi. 


La fel cu iile din întreaga ţară, ia de Roma¬ 
naţi se croieşte din aceeaşi materie primă (pîn- 
za de in sau bumbac) se ornamentează cu ace¬ 
leaşi motive geometrice sau florale, se coase cu 
puncte ca tighelul, crucea, la un fir, lănţişorul. 

Croiul iei este croiul vechi, din patru lăţimi 
de pînză la care se adaugă clinii, broschiţele şi 
gulerul. 

Cusătura de Romanaţi se caracterizează prin- 
tr-o cromatică distinsă: albastru de smalţ (sini- 
liu) ori roşu vişiniu. In motive discrete şi fine, 
cusute cu punctul tighelului şi umplute cu fir 
auriu ori argintiu, ia de Romanaţi este plină 
de gingăşie. 

Pe umăr stă întotdeauna altiţa compusă din 
fîşii cu motive mărunte şi delicate şi subliniate 
de galoane cu intercalaţii de fir metalic. 

Sub altiţă se găseşte încreţul lucrat cu măies¬ 
trie în forme romboidale, în culori de alb, gal- 
ben-crem şi verde-măsliniu. 

Sub încreţ, ia de Romanaţi prezintă de cele 
mai multe ori ornamentaţia în „blană" care se 
realizează prin repetarea a o serie de motive 

caracterizate prin aceeaşi fineţe ca şi motivele 
altiţei. Motive în „coarnele berbecului", „cîr- 
lige“, „căsuţe", lucrate mărunt, delicat pornesc 
de jos, de la mînă pînă sub încreţ. La mînă, 
cămaşa bătrînească prezintă o bantă care atunci 
cînd este răsfrîntă dă impresia unui fodor (vo¬ 
lan). 

Punctul iei este tighelul, lănţişorul, cruci la 
un fir; de multe ori punctul se lucrează buclat, 
reliefat. 

Ia se poartă cu catrinţe ornamentate trans¬ 
versal, cu căpătîi, în motive geometrice ori flo¬ 
rale stilizate. Frunze de viţă, figuri de oameni, 
sînt ornamente care se întîlnesc des în alesătura 
catrinţelor. De asemenea, ia se poartă cu vîl- 
nicul de Romanaţi însoţit de catrinţa din faţă. 

Vîlnicul se lucrează în scoarţă, în dungi semi- 
verticale. El apare larg, învoalt, cu alesături 
în minuţioase motive geometrice. Cromatica 
vîlnicului se asociază cromaticii cămăşii. Pe 
fondul roşu se aleg motive în culori de verde, 
roşu, galben, alb, albastru, motive ce alternea¬ 
ză cu vărgi simple. 

Peste ie şi vîlnic femeia poartă giubeaua, 
piesă de costum deosebită prin eleganţa ei. Cu 
sau fără mîneci, cloşată, giubeaua se ornamen¬ 
tează cu găetane, în motive de spirale, roate, 
melcişori, linii şerpuite. Prin croiul şi ornamen¬ 
taţia ei, prin cromatica bogată şi deosebită în 
în culori de roşu, verde, albastru, negru, giu¬ 
beaua este una din piesele de costum fără rival 
în ţara noastră. 

Costumul de Romanaţi este completat de 
marama fină de borangic alb sau galben, aleasă 
în motive mari la căpătîi, cu coton alb şi punc¬ 
tată cu fir metalic, ori în culori discrete, de 
roşu vişiniu, albastru. 


Ia de Vîlcea 

Ia este piesa principală a costumului feme¬ 
iesc din Vîlcea. Ca şi celelalte ii, se croieşte 
din pînză de in sau cînepă, bumbac. Pentru lăr¬ 
gime se introduce clinul numit „alăvană" sau 
„broschiţă". 

Caracteristic iei de Vîlcea este distribuirea 
lejeră, „aerată" a ornamentelor, realizate într-o 
singură culoare. Alături de albastru marin stau 
roşu, galben uneori, culori care prin executa¬ 
rea punctului de tighel capătă şi mai mare fi¬ 
neţe. 

Motivele ornamentale se dispun in stilul cla¬ 
sic al iei cu altiţă. Fîşii de motive în flori sti¬ 
lizate, motive romboidale, triunghiulare, pă¬ 
trate, se subliniază cu linii cusute în punct de 


contur cu intercalaţii de fir auriu ori argintiu 

(fig. 16). 

Sub altiţă stă întotdeauna încreţul, care se 
coase în culorile crem şi cu acelaşi punct de 
încreţ caracteristic iilor din sudul ţării. Uneori 
încreţul se lucrează şi în punctul la un fir, în 
culori de negru, roşu, bleu. Sub încreţ stau cele 
trei „rîuri" care pornesc din încreţ pînă jos la 
mînecă. Cămaşa bătrînească se ornamentează 
(în locul rîurilor) cu motive mărunte dispuse în 
formă de „tablă", sau cu flori rupte, căsuţe, 
pitişoare, care se repetă prin alternanţă pe toa¬ 
tă tabla mînecii. Pentru ornamentarea iei mai 
noi, se folosesc „cilicurile" (mărgelele). 

Punctul iei de Vîlcea este punctul tighel, 
crucea, punctul în scăriţă, lănţişorul, gura pă¬ 
puşii, „în pite" (la un fir). 

Ia de Vîlcea se poartă cu catrinţele zise 
„şoarţe" ori cu vîlnicul pe fond roşu. Atît 
catrinţa din faţă cît şi cea din spate se lu¬ 
crează în scoarţă pe fond roşu, ori albastru, 
cu căpătîi şi vărgi transversale, în motive 
geometrice. 



Fig. 16. Costumul femeiesc de Vilcea. 24 

Vîlnieul de Vîlcea este bogat, evazat, cu pli- 
seuri late, decorate în motive mărunte de mo¬ 
zaic; în faţă stă uneori „zăvelca“ catrinţa care 
îşi are caracteristica ei prin aceea că se orna¬ 
mentează prin cusătură cu acul şi nu prin ale- 
sătură, cu căpătîi în motive geometrice, în cu¬ 
lori de a’b pe fond albastru marin, motive pre¬ 
luate şi de maramă. 

Distincţia costumului de Vîlcea este accen¬ 
tuată de (l cîrpa“ sau marama, care în vechime 
se lucra în motive policrome cu pătrate mari, 
cusute în culori de negru, roşu, albastru şi cu 
punctul tighel ori cruci. 

Mai tîrziu, marama s-a confecţionat din 
borangic alb sau galben, aleasă cu căpătîi, în 
motive geometrice şi florale. Pe „trupul“ mara¬ 
mei apar, presărate, motive mici, alese în coton 
alb. 


ia de Doij 

Largă şi lungă, ia de Dolj păstrează mate¬ 
ria primă, croiul şi ornamentaţia iei din întrea¬ 
ga ţară. Cămaşa prezintă poale bogate care se 
poartă mai lungi decît vîlnieul. Uneori, mîneca 
iei de Dolj se croieşte din două piese adică, alti- 
ţa şi mîneca propriu zisă; altiţa se prinde de 
mîriecă, după ce s-a ornamentat printr-un punct 
dens cusut cu acul sau printr-o cheiţă îngustă, 
croşetată cu alb. (fig. 17). 

Amplasarea ornamentelor se face pe altiţă, 
care se compune din galoane despărţite între 
ele prin şiruri de lănţişor, cusut în fir metalic 
alb sau galben. Galoanele au lăţimea de 2—3 cm 
fiecare, astfel că altiţa capătă uneori lăţimea 
de peste 15 cm. 

Sub altiţă stă întotdeauna încreţul lucrat 
în punctul „înaintea acului' 1 în culori de gal- 
ben-crem. Din încreţ pornesc rîurile, adeseori 
în număr de trei care se prelungesc pînă-n 
bantă. 

Pieptul iei este ornamentat cu 2—4 şiruri 
de motive grupate. 

Gura, larg deschisă, este subliniată de motive 
mici sau de punctul „drug 11 şi se încheie cu 
ciucuri. 

Gulerul îngust, încheie cele patru foi printr- 
un creţ si mp iu. 

Poalele se ornamentează adesea cu motivul 
şirurilor de pe mînecă, şiruri care se cos şi pe 
şold „la deal 11 , unde se-ntîlnesc cele două „pres- 
ielci“ (catrinţe). 

Motivul ornamental este motivul geometric 
îmbinat cu cel floral. Pe piept, motivul apare 
adesea grupat, deosebit de cel de pe mînecă. 

Punctul iei de Dolj, este crucea, tighelul, 
25 la un fir, lănţişorul. De asemenea se foloseşte 



Fig. 17. Costumul femeiesc de Dolj. 


„guriţa păpuşii 11 , care se lucrează cu beteală 
albă sau galbenă. Cromatica iei este simplă, 
elegantă. Culori de roşu şi roşu vişiniu luminate 
de aurul betelei ori firului metalic, dau fineţe 
si frumuseţe iei de Dolj. 

Ia se poartă cu cele două „prestelci 11 care 
„cad 11 încreţite, atît cea din spate cît şi cea din 
faţă, căpătînd aspect de vîlnic. Ţesute în scoar¬ 
ţă pe fond roşu, în vărgi verticale, „prestelcile 11 
se ornamentează cu motive în ochiuri, romburi, 
jumătăţi de triunghiuri, în culori luminoase de 
alb, verde, galben, kaki, lila deschis. 

Pe cap femeia poartă marama de borangic, 
aleasă cu căpătîi în motive de „pomul vieţii" 
şi cu flori rupte pe restul maramei. 


îa de Gorj 

Trăind în mijlocul naturii pitoreşti, a pădu¬ 
rilor întunecoase de fag şi brad, meşterii olteni 
au ştiut să dăltuiască cu multă artă lemnul dă¬ 
ruit din plin de natură. Tovarăşă de viaţă, fe- 

Fig 18. Costumul femeiesc de Gorj. 


meia n-a putut rămîne mai prejos în împodobi¬ 
rea costumului şi a casei ei. Cusături măiestrite 
împodobesc costumul femeiesc si bărbătesc de 
Gorj. 

Urmaşa credincioasă a iei vechi, ia de Gorj 
se cioieşte din patru lăţimi necesare roînecilor 
Şi. Piepţilor. Pentru lărgime, femeia introduce 
clinul sau „puiul“ şi „broasca". 

Ornamentarea iei se face cu motive delicate 
cusute în punctul de tighel, cruci, lănţişorul ori 
la un fir. Motive de spirală, încrengături, coar¬ 
nele berbecului, cîrlige, gheruţe, subliniate 
cliseiet de fiiul auriu ori argintiu dau cusăturii 
de Gorj fineţe şi gingăşie. Pe lîngă culorile de 
fond, roşu, roşu închis, cafeniu, stă culoarea 
neagra luminată de culori calde ca galben, mov, 
„striin" (roz), ultramarin, măsliniu. 

Distribuirea ornamentelor este tot atît de 
delicat amplasată ca şi fineţea cusăturii. Nimic 
de prisos, nimic greoi, totul cu chibzuială si 
mult discernămînt. 

Altiţa se compune din fîşii orizontale subli- 
niate cu rînduri de cruci printre care se interca¬ 
lează discret firul metalic auriu ori argintiu. 

Sub altiţă stă încreţul lucrat numai în alb 
ori galben-crem. încreţul de Gorj este unul din 
cele mai vechi şi originale încreţuri. Realizat 


pe baza^ punctului „înaintea acului" încreţul se 
lucrează în motive romboidale, triunghiulare, 
rozete, care alternează cu forme în relief, de pîn- 
ză, căpătînd aspectul unui decor de mare fineţe. 

Sub încreţ stau I—3 rînduri care, de obicei, 
se luciează cu motivul altiţei. Unele ii prezintă 
motive „rupte" care cuprind mîneca din încret 
pînă jos la mînă. 

Pieptul se ornamentează cu două sau patru 
rînduri, aşezate în jurul gurii, tăiată adînc în 
faţă. 

Ia se poartă cu vîlnicul larg, evazat, în cute 
multe şi potrivit de mari. Acesta se lucrează 
în scoarţă, în dungi verticale cu alesături în 
motive geometrice mărunte ca: stele, cîrlige 
roate, cruci, toate pe fond roşu. Vîlnicul con¬ 
stituie piesa de greutate în costumul femeiesc 
de Gorj, dar^ se poartă şi catrinţele ţesute în 
scoarţă ori năvădeală. Catrinţa din faţă numită 
„fîstîc" se decorează cu vărgi dispuse vertical, 
iar cea din spate se ornamentează cu „căpătîi" 
şi vărgi transversale. 

Frumuseţea costumului de Gorj este accen¬ 
tuată şi de marama de borangic, ţesută cu moti¬ 
ve mari subliniate de dungi dese, cu alb şi care 
dau şi mai mare strălucire costumului de Gorj. 


Ia de Mehedinţi 
* 

Ia de Mehedinţi respectă croiul şi ornamen- 
tica iei cu „altiţă, încreţ şi rîuri". Se poartă cu 
vîlnicul de Mehedinţi şi cu marama de bumbac 
ori borangic, ţesută în casă (fig. 19). 

a Această ie se croieşte din patru foi pentru 
mîneci piept şi spate, care se încreţesc la gît şi 
se fixează printr-un guler îngust. Jos, la mînă, 
ia se termină cu o bantă ori cu mîneca largă; 
banta poartă numele de „vuviţă", sau „pumni- 
şori". 

Pentru lărgimea mînecii se foloseşte clinul 
numit „lărgitoare". Acesta se introduce în toa¬ 
tă lungimea mînecii, pînă la subsuori, prelun- 
gindu-se şi de-a lungul pieptului şi spatelui. 
Cînd se foloseşte acest clin, broschiţa lipseşte. 

La gît, se încheie cu doi ciucuraşi numiţi „ţopi“, 
dinamici, în culoarea arniciului din motivele de 
pe ie. Toate piesele poartă numele de „ciupag". 

Ornamentarea se face ca la toate iile cu a'. 
tiţă, încreţ şi rîuri. 

Plasată pe umeri, altiţa se compune din rîn¬ 
duri înguste (7—8) subliniate cu intercalaţii de 
fir auriu ori argintiu. Sub altiţă apare „încre¬ 
ţul" cusut în alb ori crem. Din încreţ pornesc 
rînduri verticale ori oblice (săbiate). Jos la mînă 
ia se ornamentează cu modele mai mici. 26 
























Fig. 19. Costumul femeiesc de Mehedinţi. 

Pieptul iei se ornamentează cu modele dife¬ 
rite de cele ale mînecii, aşezate în patru pînă 
la şase rînduri în jurul gurii larg despicate, iar 
spatele cu două rînduri în părţile dinspre umeri. 

Poalele lungi se văd de sub vîlnicul „cutat 11 
ceea ce dă eleganţă costumului. Ca puncte de 
cusătură se folosesc, cruci, tighele, punctul lăn¬ 
ţişor, bătut la fir etc. 

Ia se poartă şi cu catrinţe. Catrinţele se ţes 
în război „în scoarţă" (ţesătură densă, bătută), 
pe fond negru sau roşu. Catrinţa din faţă se 
ornamentează cu vărgi dispuse vertical, iar cea 
din spate cu vărgi orizontale. Motivul geome¬ 
tric ori floral este redat prin alesături policrome 
în roşu, alb, albastru, portocaliu, verde moale, 
violet. 

Vîlnicul denumit şi „crăţ“ este renumit prin 
forma lui „învoaltă" şi se croieşte din 6—7 „co- 
turi“ de pînză ţesută în două iţe din „păr“ sau 
„cicic" (fruntea lînii) şi „băteală" în culori de 
roşu, negru ori bordo. 

Motivul ornamental în formă de „horă" se 
distribuie pe poale, cusut cu beteală albă, pe 
27 fond negru sau galbenă pe fond bordo. 


In Mehedinţi este prezent şi vîlnicul cu ale¬ 
sături în vărgi dispuse vertical, cu motive flo¬ 
rale în culori de alb, verde prăzuliu, portoca¬ 
liu, roşu deschis. 

Peste vîlnfc se încing bete late (10 cm) alese 
în „şerpi". Pe cap se poartă marama diafană de 
borangic aleasă în vărgi ori flori presărate în 
culori discrete şi „fir auriu". Căpătîile se ornea¬ 
ză cu vărgi orizontale. 


Cămaşa bărbătească de Oltenia 

Cămaşa bărbătească de Oltenia face corp co¬ 
mun cu cămaşa de Muntenia, Moldova şi Banat; 
ea face parte din tipul cămăşilor lungi (fig.20). 

Cămaşa bătrînească se croieşte din două foi, 
una pentru „piepţi" (piept şi spate) şi alta pen¬ 
tru mîneci. 

In foaia din faţă se croieşte gura. Mînecile 
sînt potrivit de largi, prinse de umăr fără încreţ, 
iar jos, la mînă sînt largi ori cu bentiţă. 



Fig. 20. Costumul bărbătesc de Oltenia. 

Cămaşa bătrînească se va ornamenta sim¬ 
plu, cu punctul „bătaia pe fir“ (la un fir) şi în 
culoarea alb, ori nu se ornamentează deloc. 

Cămaşa lungă se croieşte cu şi fără platcă. 
Platca este o bucată de formă dreptunghiulară, 
care se aşază peste umeri şi de care se fixează 
foile cămăşii. 

Se croieşte din 4—5 m de pînză cu lăţimea 
de 40—50 cm, din două foi; una pentru „piepţi“ 
şi una pentru mîneci, clini, broschiţe, guler şi 
platcă. Clinii se introduc la mîneci şi de-a lun¬ 
gul foilor. 

Distribuirea ornamentelor se face pe poale, 
la mîneci, pe platcă şi piept; ornamentul prin¬ 
cipal este cel de pe poale, mîneci şi piept, care 
se lucrează în motive geometrice, (romburi, 
pătrate, triunghiuri) şi se subliniază ele regulă 
cu şabace mici ca, „păianjenul, guriţa păpuşii, 
şabacul în picioruşe' 1 etc. 

Cromatica cămăşii este simplă şi elegantă; 
albul este culoarea de totdeauna a cămăşii lungi; 
uneori, ca de pildă în Vîlcea, gulerul cămăşii 
se lucrează cu negru, picat de roşu, bleu şi se 
coase cu punctul „pe dos". 

Gulerul cămăşii vechi se încheie cu doi nas¬ 
turi albi de piatră; cămaşa din zilele noastre 
se croieşte cu gulerul lat (4—5 cm) care se orna¬ 
mentează cu modelul de pe poale. 

Cămaşa de Oltenia se ornamentează şi cu 
creţuri care apar la umăr, piepţi şi jos la mîneci 
(atunci cînd cămaşa are bentiţă). Remarcabil 
este creţul de Gorj care, uneori, are lăţimea de 
3—4 cm. De asemenea se ornamentează cu dan¬ 
telă lucrată cu igliţa atît pe poale cît şi la mî¬ 
neci şi guler. 

Punctul de cusătură este punctul „la fir" 
(Mehedinţi) „la un fir" (Gorj) „bătut la fir" 
(Dolj) „în pite" (Vîlcea). 

Cămaşa se poartă cu nădragi, (pantaloni albi 
ţesuţi din lînă şi daţi la piuă) sau ţesuţi din 
bumbac, cu năvădeală în „ochiuri" ori în „coas¬ 
te". 

In afara pantalonilor de Gorj şi Mehedinţi, 
care sînt strîmţi pe picior şi decoraţi cu 
găetane negre, pantalonii de Oltenia se croiesc 
drept, potrivit de largi şi fără nici o ornamenta¬ 
ţie. Peste cămaşă şi pantaloni se poartă brîu 
ori bete. Brîul se termină cu ciucuri lungi, roşii, 
care se lasă pe şold (Vîlcea). Betele se ţes în 
năvădeală în motive geometrice (ochiuri, ochi 
şi sprîncene, romburi etc.) şi în culori de roşu, 
verde, alb, galben ruginos. 

Peste costum, olteanul poartă „vesta" de 
postav negru; iarna poartă „mintean", „şubă" 
de dimie albă sau neagră. Aceasta este decorată 
discret cu găetane, („ţuicaşuri" sau „planticuţă" 
Dolj), găetane care se folosesc şi la decorarea 
nădragilor de Gorj şi Mehedinţi. 


In picioare, olteanul poartă opinci confec¬ 
ţionate din piele de porc, ori de vită; pe cap 
pălărie vara şi căciulă iarna. 

In nordul Olteniei, (Gorj, Vîlcea) a pătruns 
cămaşa cu barburi, cioarecii de dimie şi pălă¬ 
rioara cu bor mic. 


COSTUMUL POPULAR DIN BANAT 


Costumul popular femeiesc din Banat se deo¬ 
sebeşte de costumele din restul ţării prin 
piesa numită „opreg", precum şi prin piesa ce 
se poartă pe cap, numită „ceapsă" sau „conciu". 

Opregul este piesa care se poartă în spate, 
compusă dintr-o bucată dreptunghiulară cu 
lungimea de 20—25 cm, numită „petecul de 
°P r £g“) Şi <^ e care stau agăţaţi, ciucurii lungi 
pînă la poale (lungimea ciucurilor de circa 80— 
—90 cm). Opregul se ţese din lînă, iar motivele 
ornamentale se aleg sau se cos cu acul în fir 
auriu şi argintiu. 

Ceapsa şi conciu], sînt piese cu care femeia 
din Banat îşi acoperă capul. 

Ceapsa este un fel de bonetă care se ţese din 
lînă sau bumbac şi se ornamentează cu acul, cu 
motive în formă de romb, roată, stea. 

Conciul se poartă în Lunca Timişului şi se 
compune dintr-o bucată de pînză, pătrată’şi o 
fîşie lungă fixată pe marginile bucăţii pătrate, 
numită bată. Conciurile se ţes din lînă colo¬ 
rată şi mai nou din fir auriu ori argintiu, în 
motive geometrice. 

Costumul de Banat se caracterizează şi prin 
cusătura „nemţoanelor", a „tăieturii" dar mai 
ales prin cusătura cheiţelor cu acul, care se fac 
cu multă măiestrie. 

Cojoacele femeieşti se remarcă prin orna¬ 
mentaţie bogată, policromă. Pe lîngă motive de 
meandre, rozete, apar bumbi de metal, bucăţi 
de oglindă, monede galbene etc. 

Costumul bărbătesc de Banat are aceeaşi 
componenţă ca şi costumul bărbătesc din restul 
ţării. Specifice cămăşii lungi a Banatului sînt 
gulerul şi manşetele late (circa 10 cm) care se 
ornamentează cu motive geometrice cusute cu 
puncte ca „nemţoane, tăietură, peste fire". De 
asemenea se remarcă prin „cheiţele" cusute cu 
acul, care uneori au lăţimea de 4—5 cm. 


Cămaşa femeiască de Banat 

Portul Băutului păstrează unitatea portu¬ 
lui din întreaga ţară. Materia primă, pînză de 
in, cînepa, bumbacul şi lîna au stat la baza con- 28 

Fig. 21. Costumul femeiesc şi băibuiesc de Banat. 


îecţionării costumului femeiesc şi bărbătesc (fig. 

21)1 

Portul femeiesc din Banat se compune clin 
cămaşa numită „spăcel 11 , poalele din aceeaşi pîn- 
zâ, opregul, catrinţa, „conciul 11 . 

Cămaşa mare, lungă şi largă,. păstrează cro¬ 
iul vechi, dacic. Ea se croieşte din pînză groasă 
de bumbac, ţesută cu vărgi înguste (2—3 mm) 
de in, în 2 iţe, vărgi care-i dau aspect de ro¬ 
busteţe. Cămaşa se croieşte din 4 foi care se 
unesc la gît printr-un guler lat de 2—3 cm. Mî- 
neca, este largă şi se termină uneori prin „fodor 11 . 

Ornamentul principal îl constituie „tabla 11 , 
(modelul mare, lat de circa 15 cm), care porneşte 
din apropierea gulerului pînă mai jos de cot. 
Unele cămăşi prezintă un rînd de asemenea. mo¬ 
tive, alteori, două sau trei rînduri. Jos.^mîneca 
se termină cu un „ciupag 11 cusut pe încreţuj 
fodorului. La marginea tivului se croşetează 
întotdeauna o dantelă cu alb. 

Motivele geometrice sînt reprezentate prin 
pătrate mari, romburi în coton alb „picat 1 * ici 
şi colo de negru sau subliniat de şirul „nemţoa- 
nelor 11 străbătute delicat de acelaşi fir negru; 
motivul de Banat este elegant şi plin de fineţe. 

Bogăţia motivelor cusute cu alb este între¬ 
tăiată de orificiile motivelor lucrate în „tăie¬ 
tură 11 . 


Deci, punctul „peste fire 11 (la un fir) „nenv 
ţoanele 11 , tăietura, tighelul sînt punctele cămă¬ 
şii de Banat. Alături de cusătura densă de „pes¬ 
te fire 11 apar, mai ales pe piepţii şi poalele că¬ 
măşii, motive cusute în cruci, cu negru. 

Cămaşa se poartă cu opregul şi catrinţa de 
Banat. Opregul este format dintr-o bucată drept¬ 
unghiulară de ţesătură, cu bogate ornamente 
brodate, care se’prelungesc cu franjuri colorate. 
Acesta se lucrează de obicei în fir de aur sau 
argint. Modele în stil geometric şi floral bătute 
în firul 11 galben ori alb, fac ca această ţesătură 
să fie neîntrecută. Urzit în grupe de fire negre 
şi roşii, opregul se ţese în 2 ori 4 iţe. 

In faţă, femeia poartă catrinţa lungă, ţesu¬ 
tă în năvădeală (4 iţe), cu modele în formă geo¬ 
metrică ori florală, alese fie în acelaşi fir stră¬ 
lucitor, fie în lînă, în culori policrome (catrinţa 
veche). Verdele, roşul, albul, albastrul, gal¬ 
benul lămîios, movul sînt culorile folosite în 
alesătura motivelor. 

Peste ie se poartă pieptarul cu ornamente 
florale cusute cu mătase, bumbi de metal, bu¬ 
căţi de oglinzi, colorate policrom şi plasate bo¬ 
gat pe toată suprafaţa cojocelului. Pe cap, fe¬ 
meia poartă „condu 1 11 ţesut din lînă colora¬ 
tă sau decorată cu fir metalic alb sau galben. 

In zona Valea Bistriei se poartă „ceapsa", 
un fel de bonetă care se confecţionează din pîn- 
ză albă pe care se cos policrom motive în formă 
de romb, cu denumirile locale de „roată şi stea“. 

Peste costum se poartă şuba de Banat, nu¬ 
mită „guneaţ“, confecţionată din pănură albă 
sau gri şi ornamentată cu găetane negre. 


Cămaşa femeiască de Arad 

Cămaşa femeiască de Arad se caracterizează 
prin mărimea şi bogăţia ornamentului care se 
distribuie de-a lungul mînecii pornind de la 
mînă pînă la guler. 

Cămaşa păstrează croiul cămăşii vechi: cele 
4 foi încreţesc la gît prin gulerul potrivit de 
lat. 

Această cămaşă se croieşte din pînză de in, 
cînepă sau bumbac gros. Pentru lărgime, să- 
teanca îi adaugă clini, broschiţe. Distribuirea 
ornamentelor se face pe mînecă, guler, piept. 
Ornamentul principal este ornamentul de pe 
mînecă, care apare mare, lat, bogat, de obicei 
în roşu, ori roşu cu negru, uneori unele motive 
fiind punctate şi cu culori de tonalităţi calde 
ca mov, verde moale, galben. 

Paralel cu ornamentul principal de re mîne¬ 
că se coase şi o cheie în negru şi roşu. 

La cămaşa veche, a cărei mînecă porneşte 
din umăr, ornamentul se dispune şi pe umăr şi 
se prelungeşte pînă în spate, sub formă de plat- 
că. Pieptul cămăşii de Arad se ornamentează 
foarte simpli:: motive mici, simple care se dispun 
de-a lungul gurii cămăşii. 

Cămaşa e Arad se poartă cu „poale albe", 
care cu tirripui s-au transformat în fustă. Lar¬ 
gă, încreţită, „fusta" se ornamentează tot aşa 
de bogat ca şi cămaşa. Motivul ornamental, lat 
de 8—10 cm, se plasează de-a lungul poalelor 
şi pe clini în sus, mărginind cusăturile. Foile 
fustei (6—7 foi) se închid printr-o cheiţă destul 
de lată (2—3 cm) în roşu şi negru, creînd un 
efect decorativ propriu zonei Arad (fig. 22). 

în faţă, peste fustă se poartă „şorţul" alb 
de pînză, ornamentat tot aşa de bogat (uneori 
ornamentele cuprind jumătate din cîmpul şor¬ 
ţului). Şorţul se ţese din pînză în năvădeală, 



Fig. 22. Costumul femeiesc de Arad. 


cu aceleaşi culori ca şi cămaşa şi fusta sau se 
coase cu motive geometrice ori florale. 

Peste cămaşă se poartă cojocul de Arad, pe- 
corat cu aceeaşi bogăţie de ornamente prin apli¬ 
caţii de piele şi broderie în culori bogate. 

Pe cap, femeia poartă năframa de caşmir 
negru, înflorat. Ca podoabe la gît şi pe piept, 
poartă salba din monede de argint. 

Cămaşa bărbătească de Banat 

Ca şi cămaşa femeiască, cămaşa bărbătească 
de Banat este mare, lungă şi largă. 

Caracteristic acestei cămăşi este aceeaşi cu¬ 
sătură de Banat, în alb, cu punctele „nem- 
ţoanelor şi “tăietura", pe fondul punctelor 
„peste fire". 

Cămaşa se croieşte din 4 lăţimi cu şi fără 
platcă. Gulerul este foarte lat în comparaţie cu 
celelalte cămăşi bărbăteşti. Această lăţime este 30 








necesară motivului ornamental, care ca şi la 
cămaşa femeiască se compune din motive mari, 
romboidale (tig. 23). 

La fel cu gulerul şi poalele şi cu acelaşi 
model se ornamentează şi manşetele. Uneori 
manşetele, pieptul şi gulerul apar ornamentate 
în negru, în timp ce poalele se lucrează in alb. 

Costumul de Banat foloseşte ca ornament şi 
creţurile. Creţurile apar jos, la mînecă şi la 
umăr, avînd lăţimea de 2—3 cm. Acestea se 



Fig. 23. Costumul bărbătesc de Banat. 


lucrează cu punctul nemţoanelor, care se cos pe 
muchiile creţului. 

Ornamentele cămăşii sînt însoţite de şabace 
care se cos tot în alb. Dar ceea ce dă finet - şi 
adevărată măestrie cusăturii cămăşii bărbă¬ 
teşti sînt cheiţele lucrate cu acul, în punct înno¬ 
dat si care se plasează de-a lungul mînecilor 
Acestea, adevărate dantele, au lăţimea de 3 4 

cm- , , w , 

De la brîu în jos, bănăţeanul poarta panta¬ 
loni albi. Cămaşa bătrînească se poartă in nă¬ 
dragii decoraţi cu bogate motive ornamentale 
în găetane. 

Peste cămaşă si pantaloni se poartă sumanul 
de „pănură“ alb şi decorat cu aceeaşi bogăţie 
de găetane, în culori de negru şi albastru. 


COSTUMUL POPULAR DIN TRANSILVANIA 

Spre deosebire de costumul cu fotă şi costumul 
31 cu vîlnic, care cuprinde regiunile arătate mai 


sus, costumul de Ardeal este costumul^ cu ca- CAPITOLUL 11 
trinţă. Catrinţa, după cum am văzut, se întîlneş- 
te şi în celelalte regiuni ale ţării. 

Catrinţa este piesa dreptunghiulară, îngus¬ 
tă (40—50 cm), care se poartă aşezată ^vertical 
în faţă şi în spate, de la brîu în jos. In unele 
zone (Hunedoara) catrinţa din faţă apare mai 
scurtă. 

Transilvania se caracterizează printr-o ma¬ 
re varietate de catrinţe. 

In costumul de Hunedoara se întîlneşte ca¬ 
trinţa care se ţese în două ori patiu iţe, pe fond 
negru, fără ornamentaţie (ori foaite îedusă !a 

catrinţa nouă din faţă). 

Catrinţa din Mărgini mea Carpaţilor, Tîrna- 
ve şi Ţara Moţilor se ţese în dungi înguste ori¬ 
zontale pe fond roşu. 

în zonele Cluj, Munţii Apuseni pînă la Nă- 
săud se găseşte catrinţa „cu trup vînăt , care 
se ornamentează cu alesături pe fondul roşu de 
la poale, fond care cuprinde cu timpul aproape 
trei sferturi din catrinţă. 

In Maramureş se poartă catrinţa cu ^dungi 
late (circa 5—6 cm) de culoare roşie, portocaliu, 
mov, pe fond negru. 

Costumele din zona de vest au o formă spe¬ 
cifică (Oaş, Sălaj, Bihor, Arad) prezentul nu¬ 
mai catrinţa din faţă, care se ţese din pinză, 
cu alesături în motive late. Catrinţa din spate 
lipseşte, locul ei fiind luat de poalele^ cămăşii 
care cu timpul s-au transformat în fustă. Aceas¬ 
tă fustă este şi ea ornamentată prin alesaturi 
în război pe pînză albă. 

Pe lîngă cămaşa lungă bărbătească, care cu¬ 
prinde aria zonelor de sud a Transilvaniei (Si¬ 
biu, Făgăraş, Tîrnave) costumul bărbătesc pre¬ 
zintă cămaşa scurtă care se poartă cu „gaci“ în 
zona de vest şi nord a transilvaniei (Oaş, Sălaj, 

Bihor, Maramureş). 


Cămaşa femeiască de Hunedoara 


Cămaşa femeiască de Hunedoara (Pădureni, 

Haţeg) este cămaşa cu tablă şi fodor. Bogată şi 
sobră, cămaşa păstrează croiul vechi (fig. 24). 

Se croieşte din 4 foi care pornesc de la gît COSTUMUL POPULAR 
„ se prelungesc pînă la poale Pentru lărgime DIN TRANSILVANIA 

se introduce sub braţ clinul numit „lărgitură“ 
şi broschiţa numită „zoltac 11 . 

Ornamentele se distribuie pe mînecă, piept, 
guler. Ornamentul de pe mînecă se numeşte „ta¬ 
blă 11 şi porneşte din fodor pînă sub guler. Pe 
piept se distribuie acelaşi ornament în două 
rînduri aşezate deoparte şi alta a gurii. Spatele 
se ornamentează cu modele mai mici, deoparte 
şi alta a umerilor. Ornamentarea iei de Hune¬ 
doara se face în motive geometrice; romburi 
mari (circa 10 cm) pătrate, jumătăţi de romburi, 
care se succed compact, pe întreaga mînecă 
dînd cusăturii un aspect bogat, reliefat (fig. 
24). 

Punctul de cusătură specific Hunedoarei es¬ 
te punctele „aţeşte“ care se lucrează cu firul 
gros, buclat. Cămaşa se lucrează de asemenea şi 
cu punctele „crucea 11 , „la un fir“, „tighelul 11 . 

Culorile obişnuite sînt roşu viu, şi negru. Pe 
fondul acestor culori apar şi discrete culori de 
mov, albastru deschis, verde. 

Poalele fac corp comun cu „ciupagul 11 (că¬ 
maşa de la brîu în sus). 



Fig. 24. Costumul femeiesc de Hunedoara. 


Atît ciupagul cît şi poalele se ornamentează 
şi cu cheiţe care se cos, prin alternanţă, cu roşu 
şi negru. Ele constituie adevărate modele avînd 
uneori lăţimea de 2—3 cm. 

Cămaşa de Hunedoara se poartă cu catrinţe 
negre, ţesute în casă, în două ori patru iţe. 
Acestea apar de cele mai multe ori fără nici un 
fel de ornamentaţie. Catrinţa din faţă este 
mai scurtă decît cea din spate. Din ele se pre¬ 
lungesc poalele bogat ornamentate jos şi pe clini 
în sus, cu motive ori cheiţe. Ansamblul este 
completat de pieptare cu broderii policrome, 
compacte. 

Peste şold, femeia poartă podoabe de metal, 
alcătuite din bani, inele, cheiţe, înşirate pe lăn- 
ţişoare. 

Pe cap poartă „ceapsa' 1 , un fel de tichie or¬ 
namentată cu motive bogate şi compacte, în 
culori sobre de negru, ori negru îmbinat cu roşu. 
Pe margini, ceapsa prezintă o dantelă cusută cu 
acul, în alb, care este lucrată cu multă fineţe. 
Sub ceapsă se găseşte „cîrpa 11 (marama) albă de 
bumbac care se prelungeşte pe sub cojoc, în spa¬ 
te, de-a lungul catrinţei. 


Cămaşa femeiuşcă de Sălişte (Sibiu) 

Ia de Sălişte este o cămaşă distinsă şi ele¬ 
gantă în care negrul motivelor se asortează de 
minune cu albul imaculat al pînzei numită 
„giolgiu 11 sau „joljAcest tip de cămaşă, nu¬ 
mită şi cămaşa cu „ciocănele 11 cuprinde zona 
Sălişte (de unde şi denumirea de ie de Sălişte) 
zona Sibiului precum şi zona de nord a Gorjului 
(Baia Mare, Baia de Fier, Novaci, Polovragi). 

Ia păstrează tipul de croi al iei clasice. Se 
croieşte din pînză de bumbac (ori giolgiu în zi¬ 
lele noastre) din 4 foi care se încreţesc la gît, 
fixate printr-un guler. Jos la mînecă, ia se ter¬ 
mină cu volanul specific Transilvaniei, numit 
fodor. 

Motivul iei de Sălişte este motivul delicat, 
mărunt, de regulă flori stilizate, care se grupea¬ 
ză de-a lungul „ciocănelelor 11 . Ele se distribuie 
în formă de şiruri; de obicei 3 şiruri de ciocănele 
mărginite de motive florale mărunte. 

Ciocănelele se lucrează aşa de dens, încît îţi 
dau impresia unei panglici negre. Peste umăr 
se distribuie întotdeauna transversal, un rînd 
de aceleaşi motive mărunte aşezate pe locul al- 
tiţei clasice şi care se numeşte „umeraş 1 '. Din 
umeraş, vertical, printre rîndurile de ciocănele 
cu motivele lor, pleacă alte două rînduri cu 
acelaşi gen de motive fine şi delicate, care por¬ 
tă numele de „picături". Uneori, motivele sînt 32 

punctate cu fir auriu nri chiar cu culori de roşu, 
albastru galben (fig. 25). 

Punctele iei de Sălişte sînt: crucea, tighelul 
şi punctul specific al ciocănelelor. 

fa cu ciocănele se poartă cu fusta albă şi 
„şurţe" sau „crătinţe" (catrinţe) de culoare nea¬ 
gră sau vînătă. Acestea se lucrează cu dungi 
transversale la căpătîi, alese în motive mici 
geometrice, în „fir" ori mătase neagră. Mai nou, 
catrinţele de Sibiu se cumpără din tîrg, confec¬ 
ţionate din postav negru, cu acelaşi căpătîi, în 
motive minuscule din fir sau mătase; cea din fa¬ 
ţă prezintă ciucuri negri. 

Catrinţa se poartă cu poale lungi din cînepă 
ori bumbac. Peste ia şi catrinţele de Sălişte 
se poartă „pieptarele" (cojoace) scurte, brodate 
în culori sobre de negru şi puţin roşu. 

Costumul de Sălişte (Sibiu) a cuprins şi ver¬ 
santul de sud al Carpaţilor meridionali. Nordul 
Gorjului, Vîlcea, Argeşul sînt zone în care cos¬ 
tumul de Sibiu, atît cel femeiesc cît şi cei băr¬ 
bătesc se bucură de largă apreciere. 



33 Fig. 25. Costumul femeiesc de Sălişte (Sibiu). 


Cămaşa femeiască din Munţii Apuseni 

Portul românesc din Munţii Apuseni păstrea¬ 
ză unitatea portului din întreaga ţară. Piese 
cum ar fi, cămaşa, poalele, zadiile, năframa 
purtată pe cap, constituie costumul femeiesc 
din Munţii Apuseni. Caracteristic acestui cos¬ 
tum este „ciupagul 11 mare, aspectuos, lucrat în 
motive geometrice, sub guler. 

In general, cămaşa se croieşte ca şi celelalte 
ii. Cămaşa lungă, bătrînească, porneşte încre¬ 
ţită de sus de la gît, prelungindu-se în foi largi 
pînă la gleznele picioarelor. Caracteristic aces¬ 
teia este tăierea gurii în spate, lucru bine gîn- 
dit de ţărancă, care din grija de a nu strica as¬ 
pectul regulat al ciupagului, a mutat gura că¬ 
măşii în spate. 

La mîneci, jos, se termină cu fodori largi, 
care cuprind aproape 1/3 din lungimea mînecii. 
Motivul ornamental este motivul geometric pe 
„ciupag“, şi motivul geometric îmbinat cu ele¬ 
mente florale (jos la mîneci şi peste cot). 

„Ciupagul" se plasează direct sub gulerul 
cămăşii, în faţă, şi se coase în motive geome¬ 
trice, uneori acesta avînd lăţimea de peste 10— 
—15 cm. Ciupagul este motivul principal al 
cămăşii. El se lucrează pe muchiile creţului, 
fiecare muchie constituind un fir de pînză. 

Punctul ce se foloseşte este punctul „urzit 
pe fir“. Mînecile se ornamentează cu cîte un şir 
orizontal peste cot, lat de circa 2—4 cm. 

Din creţul gulerului pînă în motivul „peste 
cot“ porneşte un singur rînd vertical, consti¬ 
tuit dintr-o cheiţă cu acul, în culoarea orna¬ 
mentelor iei, care se opreşte în şirul de peste 
cot. 

Fodorii se fixează cu ajutorul unui creţ, pe 
care de asemenea, se lucrează cîte un „ciupag" 
mic (1—2 cm), numit „brăţară". 

La mînecă, jos, cămaşa se ornamentează cu 
alt şir de motive geometrice de lăţimea celor 
de peste cot, care se lucrează în zizgaguri, „gu¬ 
riţa păpuşii", tighele, cruciuliţe, cusătură, „ur¬ 
zită pe fir". 

Cromatica cămăşii este monocromă. Roşu! 
aprins (de obicei pentru tinere) este îmbinat 
uneori cu galben şi negru (pentru bătrîne). 

De la brîn în jos, se poartă zadiile ţesute 
în scoarţă pe fond vînăt, încrustate cu vărgi în 
motive geometrice cu culori de roşu, verde, alb, 
albastru (fig. 26.). 

Mai nou, culoarea vînătă a zadiilor este în¬ 
locuită cu roşu, zadiile fiind lucrate pe fond 
; ijşu şi încrustate cu aceleaşi dungi orizontale. 

Peste zadii se poartă brîul nu prea lat, colo- 
lat policrom. 

Fig. 26. Costumul femeiesc de Munţii Apuseni. 


Iarna, femeile îmbracă pieptarele înfundate 
sau deschise în faţă, cu broderii bogate în mo¬ 
tive florale, lucrate în roşu, verde, galben şi 
presărate cu fluturi cojocăreşti (fluturi gal¬ 
beni sau albi cu adîncituri pe ei) şi decoltate 
larg spre a se vedea ciupagul de pe piept. 

Cămaşa femei ase ă de Bihor 

Cămaşa femeiască de Bihor aparţine formei 
de cămaşă cu mîneca prinsă din umăr printr-un 
creţ. Cămaşa se croieşte din 4 foi şi guler; mîne- 
cile largi, bogate se termină prin fodorul numit 
„pumnar“. Gura se încheie în faţă. de o parte 
şi alta avînd uneori cerculeţe din pînză, iar jos 
la brîu, stă o bantă de pînză (1—2 cm) aşezată 
în lat pentru sprijinirea cerculeţelor. La cămă¬ 
şile din zilele noastre apare şi gulerul rotund. 

Ornamentarea cămăşii se face pe pumnar, 
iar pe mînecă cu un singur şir vertical, sau „pes¬ 
te cot“. Pe umăr se întîlneşte ornamentul dis¬ 
pus de-a lungul acestuia. In faţă, pe piept apar 
ornamente mici, dispuse vertical, cîte 3, 4 şi¬ 
ruri, ori un singur şir mare. 


Această cămaşă se poartă cu fusta albă din 
bumbac, ţesută în război şi ornamentată în ale¬ 
să tură ori cusătură. Fusta (largă şi creaţă) pre¬ 
zintă şi un volan lat de circa 5—6 cm, ornamen¬ 
tat şi el. Peste fustă, în faţă, se poartă zadia 
ţesută în război şi aleasă în motive geometrice, 
sau şorţul de pînză albă, ales şi el ori cusut în 
motive dispuse orizontal (fig. 27). 

Motivul ornamentării, atît pe cămaşă cît şi 
pe fustă ori zadie, este motivul geometric îmbi¬ 
nat cu motivul floral. 

Punctul de cusătură este crucea, tighelul, 
peste fire şi tăietura care dă fineţe şi frumuseţe 
motivului de Bihor. 

Costumul se poartă cu pieptar. Pe cap, fe¬ 
meia poartă năframa înflorată sau ştergarul de 
bumbac. La gît, bihoreancă are podoabe bogate 
de metal care ornamentează întreg pieptul. 

In timp de iarnă, femeia poartă haina mare, 
de dimie albă, decorată bogat în culori pentru 
postav : roşu, verde, albastru, negru şi vio¬ 
let. Găitanele necesare decorării se cumpără şi 



Fig. 27. Costumul femeiesc de Bihor. 34 

apoi se aplică în forme de spiralăro ,ată, mean¬ 
dre, melcisori etc. 

Ca podoabe, femeia poartă „lătiţarele", con¬ 
fecţionate din mărgele colorate bogat. 


Cămaşa femeiască de Oaş 

Vesel, plin de pitoresc, costumul cămăşii cu 
platcă, costumul de Oaş face corp comun cu 
costumul de Transilvania. Cămaşa cu platcă 
cuprinde zona Oaşului; ea se ornamentează bo¬ 
gat, şi în multe culori. 

Se croieşte din pînză de in sau bumbac gros. 
Specificul acestei cămăşi îl constituie platca pă¬ 
trată şi gura care se încheie în spate. Mînecile, 
care se prind de platcă printr-un creţ, se termi¬ 
nă jos, la mînă, cu obişnuitul fodor. Cămaşa se 
croieşte simplu, dintr-o foaie pentru piept şi 
spate. Peste această foaie, la gît şi umeri se 
aşază platca. 

Distribuirea ornamentului se face pe platcă 
şi jos la mînecă. Din platcă porneşte vertical o 
cheiţă asemănătoare unui şir îngust de motive, 
care se prelungeşte pînă în fodori. Uneori aceas¬ 
tă cheiţă apare şi pe piept. 

Bogăţia de culori (roşu, verde, albastru, gal¬ 
ben, alb) dau ornamentului strălucire şi vioi¬ 
ciune. Puncte de cusătură ca punctul peste fire, 
festoanele, tighelurile, „zbîrciogii“ dau robus¬ 
teţe şi bogăţie ornamentelor. Punctele se lucrea¬ 
ză cu firul gros, buclat. 

Cămaşa bătrînească de Oaş se ornamenta 
numai peste umeri, nu şi în faţă. Se croia ca 
şi cămaşa cu platcă cu aceleaşi mîneci largi cu 
fodori. Festoanele, punctul pe dos, peste fire 
erau punctele cu care se ornamenta şi această 
cămaşă. 

Cămaşa se poartă cu poale largi şi şorţ (fig. 
28), poale care cu timpul s-au transformat în 
fustă. Poalele se croiesc din 4—5 foi drepte şi 
se strîng cu un şnur peste care se aşază un brîu 
lat de circa 4—5 cm, ornat cu aceleaşi motive 
de pe cămaşă. 

Poalele se termină cu un motiv cusut şi 
cu dantele croşetate. 

Peste poale se aşază şorţul numit „zadie“, 
care se ţese din pînză şi se ornamentează cu 
motive geometrice pe poale şi uneori cu mici 
ornamente distribuite pe toată suprafaţa şorţu¬ 
lui. 

Pe cap se poartă năframa înflorată. Peste 
costum se îmbracă „vesta“ din postav, iar pe 
timp rece „guba“ ornamentată şi ea cu vărgi. 

Ca podoabe se poartă „zgarda" din mărgele 
35 mici, colorate, cusute în motive geometrice. 



Fig. 28. Costumul femeiesc de 0;iş. 


Cămaşa femeiască de Năsăud 

Aşezată în nordul ţării, zona Bistriţa-Năsăud 
a reuşit să-şi păstreze specificul său atît în ceea 
ce priveşte datinile şi obiceiurile româneşti cît 
şi portul moştenit de veacuri. 

Portul de Năsăud respectă şi el unitatea 
portului din întreaga ţară. Costumul femeiesc 
se compune din cămaşă, zadii, năframă şi piep¬ 
tar. In timp de iarnă, femeia poartă cojoc cu 
mîneca lungă. 

Cămaşa de Năsăud se croieşte ca toate cămă¬ 
şile româneşti, din 3—4 m de pînză de in sau 
bumbac mai gros. Gulerul încreţeşte cele 4 foi. 
La mîneci, jos, se termină cu obişnuitul fodor 
de Transilvania. 

Din punct de vedere al ornamentaţiei, face 
parte din tipul cămăşilor cu „pui peste cot". 
Ia se ornamentează pe guler, care se coase cu 
„punctul pe dos" sau „păşituri" (cruci), pe mî¬ 
neci şi fodor. Mîneca se termină cu o danteluţă 
îngustă, numită „cipcuţă". 


COSTUMUL POPULAR: 
DIN TRANSILVANIA 

Fig. 29. Costumul femeiesc de Năsăud 


Motivul mînecilor se distribuie orizontal, 
peste cot. Fodorii se ornamentează cu acelaşi 
motiv de peste cot (fig. 29). 

încreţul fodorului se decorează cu punctul 
de ciupag, peste muchiile încreţului. Sub guler 
cămaşa prezintă un mic ciupag lat de 1—2 cm. 

Motivul ornamental este mai mult motivul 
floral, acesta apărînd sub formă stilizată. Mo¬ 
tivele florale se îmbină cu mici figuri triunghiu¬ 
lare, romboidale, cu tighele oblice, motive de 
guriţa păpuşii. 

Cromatica cămăşii de Năsăud este de obi¬ 
cei monocromă : roşu pentru tinere şi negru pen¬ 
tru bătrîne. Dar ceea ce îi este caracteristic 
acestei cămăşi sînt mărgelele; roşii, galbene, al¬ 
bastre, roz sau „verzui. Cămaşa se poartă cu 
catrinţe ţesute în război şi brăzdate transversal 
de dungi înguste, decorate spre poale cu motive 
mici florale. De remarcat gama de culori, por¬ 
nind de la roşu pînă la bordo, cu care se ţes 
vîrstele catrinţelor. 

Peste ie se poartă pieptarul, iar pe vreme 
răcoroasă se poartă sumanul ori cojocul. Piep¬ 
tarul de Năsăud este pieptarul „înfundat 14 care 


se încheie pe umeri. Acesta se decorează cu o bo¬ 
gată ornamentaţie florală în motive ca: bumbi, 
meandre, melcişori, roata, rozete, simbolul soa¬ 
relui. 


Cămaşa femeiască de Tîrnave 

Această cămaşă face parte din tipul orna¬ 
mental al cămăşilor cu „şire“ şi umeraş. Cămaşa 
se croieşte din 4 foi de pînză de bumbac, groasă. 
Mînecile, foarte largi, se termină cu bantă care 
se răsfrînge, dînd impresia unui fodor. Se cro¬ 
iesc din 2 bucăţi: una pe care se lucrează ume¬ 
raşul ce ţine loc de altiţă şi alta care porneşte 
din umeraş pînă jos la mînă. Bucata pe care se 
coase umeraşul se croieşte separat şi se uneşte 
de restul mî’necii printr-o cheiţă mică, cu alb; 

Ornamentaţia cămăşii de Tîrnave se face 
discret şi cu mult gust. Ornamente mărunte, 
aşezate în şiruri scurte, pornesc din „umeraş 11 
şi’ se termină mai sus de cot. Umeraşul stă în- 



Fig. 30. Costumul femeiesc de Tîrnave. 

totdauna pe locul altiţei, într-un şir transver¬ 
sal lucrat din aceleaşi motive mărunte. Croma¬ 
tica este policromă. Pe cusătură de culoare nea¬ 
gră stau culori de verde, roşu, mov, galben, 
albastru. 

Cămaşa se poartă cu catrinţă roşie în spate 
aleasă în vărgi orizontale, în motive mărunte 
policrome. In faţă se poartă şorţul numit „şur- 
ta“ ţesut în casă, în 4 iţe, din urzeală neagră şi 
„băteală“ roşie. Şurţa se termină cu „strămătu¬ 
ra “ (fire de urzeală în formă de franjuri) (fig. 
30). 

Pe cap se poartă „vălitoarea 11 . Aceasta este 
o bucată de pînză dreptunghiulară care se 
aşază pe un fel de cerc, cu capetele îndreptate 
către spate. Circumferinţa formată se ornamen¬ 
tează cu buchete de trandafiri coloraţi, aşezaţi 
la frunte şi în părţi. 

Peste cămaşă se poartă cojocul înfundat, bro¬ 
dat în minuţioase motive florale şi cu aplicaţii 
din piele, în multe culori. 


Cămaşa femeiască de Maramureş 

Caracteristică prin croiul ei, cămaşa de Ma¬ 
ramureş se deosebeşte de celelalte prin faptul 
că este singura cămaşă din costumul românesc 
care se croieşte pătrată la gît. Cămaşa se lucrea¬ 
ză din pînză de casă ţesută în război, în două 
iţe. Se croieşte din 4 lăţimi; două pentru mî- 
neci şi două pentru piepţi. 

Spre deosebire de ia încreţită la gît, unde 
mînecile pornesc din guler, cămaşa de Mara¬ 
mureş prezintă piepţii drepţi şi tăiaţi la gît, iar 
mîneca porneşte încreţită din umăr. Mîneca se 
termină prin fodori care poartă numele şi de 
„bezeri“. 

în Maramureş există mai multe variante de 
cămăşi pătrate la gît; cea care capătă teren din 
ce în ce mai mult, renumită prin creţurile sale, 
este cămaşa de „Săpînţa“. 

Creţurile cămăşii de Maramureş sînt o ade¬ 
vărată artă. Perfect trasate şi conturate, la pri¬ 
ma vedere dau impresia că nu pot fi lucrate de 
mînă. Şi pe cît par de perfecte pe atît se lu¬ 
crează de simplu, ele fiind realizate pe bază de 
fire scoase şi punctul „înaintea acului 11 . Pen¬ 
tru înfrumuseţare, femeia foloseşte gingaşe mo¬ 
dele lucrate în punctul identic cu „nemţoanele“ 
de Banat, colorate în galben portocaliu. De la 
brîu în jos se poartă poale, peste care se pun 
37 zadiile. Poalele nu se ornamentează decît foarte 

Fig. 31. Costumul femeiesc de Maramureş. 


discret în puncte de „ociţi“ (tighel) în alb ori 
galben portocaliu (fig. 31). 

Cămaşa se poartă cu zadii din lînă ţesute 
în război, în 4 iţe, pe fond roşu, galben porto¬ 
caliu, albastru. Fondul se ornează cu dungi ori¬ 
zontale de culoare cafenie cu intercalaţii de ne¬ 
gru, ori dungi negre cu roşu sau negre cu porto¬ 
caliu. Peste cămaşă se poartă pieptarul orna¬ 
mentat cu lînă în culori vii. 

în timpul iernii se îmbracă „guba“ mî- 
ţoasă lucrată din lînă ţesută în două sau 
patru iţe. 


Cămaşa bărbătească de Oaş 


Cămaşa bărbătească de Oaş se croieşte, 
ca şi cămaşa femeiască, din pînză groasă 
de in, cînepă, ori bumbac gros, ţesută în 
două iţe. Se poartă cu izmenele sau „gacii“ 
largi, cu „traista 11 de Oaş şi cu pălărioara 

Fig. 32. Costumul bărbătesc de Oaş. 


mică ornamentată tot atît de pitoresc ca şi 
costumul (fig. 32). 

Cămaşa se croieşte largă şi scurtă şi cu mi- 
necile foarte largi. Faţa şi spatele apar încreţite 
şi fixate printr-un guler lat care se-ncheie prin 
doi ciucurasi. 

Mînecile pornesc încreţite din umăr şi se 
termină largi ori cu manşetă. Cămaşa scurtă se 
poartă pînă deasupra gacilor, neîncinsă. 

Distribuirea ornamentelor se face pe guler, 
umeri, la mînecă jos şi pe poalele cămăşii. De-a 
lungul mînecii şi pe piept apar cheiţe decora¬ 
tive. 

Ornamentul se coase în motive geometrice 
ori florale. Dar ceea ce dă pitoresc cămăşii băr¬ 
băteşti de Oaş este cromatica vie şi bogată. 
Culori de roşu-viu pînă la bordo şi maro, îmbi¬ 
nate cu culori de verde-viu, galben-lămîios, 
alb, lila, albastru tare, colorează şi dau strălu¬ 
cire cămăşii de Oaş. Veselia culorilor este com¬ 
pletată de abundenţa de puncte de cusătură. 
Astfel, puncte ca „peste fire“, „nemţoane“, 
„zbîrciogi“, „festoane“, puncte de subliniere, ca 
„tăietura“, servesc la ornamentarea iei, fiecare 
fiind realizat într-o altă culoare. 


Cămaşa se poartă cu gaci sau iţari în tim¬ 
pul iernii. Peste cămaşă oşanul poartă „uio- 
şul“ sau „guba“, ţesătură de lînă cu ornamente 
în dungi. 


Cămaşa bărbătească cu barbur 


Cămaşa bărbătească cu barbur este cămaşa 
care poate fi întîlnită de-a lungul Carpaţilor. 
Această cămaşă se poartă cu iţari albi, pălări¬ 
uţă neagră cu boruri mici şi cojoc fără mîneci 
numit pieptar, sau cojoc mare de oaie. 

Cămaşa cu „barbur“ se confecţionează din 
pînză albă şi deasă şi se croieşte în felul urmă¬ 
tor: după ce s-au tăiat foaia din faţă şi din spa¬ 
te se adaugă în părţi uri număr de clini (de la 
şase în sus), cămaşa căpătînd aspect de „fusta¬ 
nelă" (cămaşa de sărbătoare). Atît la cămaşa de 
sărbătoare cît şi la cea de purtare se adaugă 
în faţă, un clin care se ornamentează. 

Mîneca cămăşii este şi ea foarte largă, întru- 
cît se croieşte din lăţimi de circa 1 m (fig.33). 




























Ornamentul se dispune pe barbur în formă 
de „M“, pe guler şi jos la mînă. Motivul fin 
şi delicat este alcătuit din flori stilizate ca bo¬ 
bocei, frunze, trandafiraşi, ochiuleţe, guriţe, 
etc. Uneori cămaşa se ornamentează şi pe clinul 
din spate. 

Cromatica cămăşii este tot aşa de simplă ca 
şi ornamentarea. Negrul este culoarea de bază, 
luminată de auriul firului galben. Punctele de 


cusătură sînt crucea, tighelul, lănţişorul, guriţa 
păpuşii. La gît, cămaşa se încheie cu ciucuri, 
care se înnoadă după ce au fost introduşi în 
două cheutori numite „peteuci“. 

Peste cămaşă şi iţari se poartă chimirul cu 
aplicaţii şi crestături în piele. Ca haină groasă 
se poartă cojocul, aşa-zisul „cojoc mocănesc u , 
care se croieşte din piele de oaie, cu mî- 
neci largi. 

CAPITOLUL HI 

Îndrumări tehnice 

PENTRU EXECUTAREA 


PUNCTELOR DE CUSĂTURĂ 


✓ 


P ENTRU confecţionarea costmului românesc, 
săteanca ori tînăra fată trebuie să posede 
anumite cunoştinţe tehnice ca de exemplu: cum 
se face croiala cămăşii, care sînt punctele folo¬ 
site în ornamentare şi cum se lucrează acestea, 
care sînt materialele necesare confecţionării 
costumului românesc. 

Tehnica punctului românesc nu este uşoară, 
mai ales pentru începători. Pentru învăţarea 
acesteia, se porneşte de la elementele punctelor 
de bază, ca punctul înaintea acului, tighelul, 
crucea. De remarcat că pe lîngă puncte de bază, 
apar şi o serie de puncte specifice zonelor etno¬ 
grafice. Aşa se poate vorbi despre punctul „bră¬ 
duţii de Argeş 11 , punctul în „scăriţă pe dos“ de 
Olt, „butucul* 1 de Buzău, „brînaşul** de Ardeal, 
„nemţoanele de Banat şi multe altele. 

Şi dacă aceste puncte, care dau frumuseţe 
cusăturii româneşti, au putut fi lucrate de 
bunicile şi străbunicile noastre, este de da¬ 
toria noastră să cunoaştem tehnica cusăturii 
româneşti. 

Dar, pentru ca această cusătură să fie făcută 
în bune condiţii, se cer anumite materiale: pîn- 
za, potrivit de rară, aşa-zisă pînză „de casă** 
sau „pînza nălbită**, arniciul ori mulineurile, 
fluturii şi mărgelele. 

Şi odată învăţat punctul cusăturii româ¬ 
neşti, putem trece la ornamentarea costumului 
nostru, costum care după cum am mai arătat, 
trebuie să constituie nu numai obiectul de îm- 
PUNCTELE brăcă minte, ci şi un document al specificului 
DE CUSĂTURĂ nostru naţional. 


MATERIALE NECESARE CONFECŢIONĂRII 
COSTUMULUI POPULAR 


Din cele relatate mai sus reiese că materialele 
necesare confecţionării costumului românesc 
sînt pînza albă ţesută în război, arniciurile co¬ 
lorate ori mulineurile, mărgelele şi fluturii firul 
metalic alb sau galben şi beteală. 

Pînza necesară cusăturii româneşti nu este 
orice fel de pînză. Ea are particularitatea sa, 
lucru ce determină săteanca să-şi ţeasă pînza în 
casă în războiul cu două iţe. In ce constă aceas¬ 
tă particularitate ? 

In Ardeal, Moldova, Muscel şi Vlaşca se folo¬ 
seşte pînza cu firul mai gros întrucît costumul 
din aceste zone are motive bogate, robuste, cu 
punctul buclat, pe cînd costumul din Oltenia, 
Muntenia, Dobrogea se coase pe pînză mai rară, 
cu firul bine răsucit. 

Lîna, borangicul (vopsit vegetal), arniciu¬ 
rile ori mulineurile de mai tîrziu, mătasea vege¬ 
tală sînt firele cu care au fost ornamentate iile 
şi piesele de costum. Acestea trebuie să fie de 
bună calitate, să nu se decoloreze la spălat ori 
la soare. 

Acelaşi lucru se poate spune despre mărgele 
şi fluturi, care pe lîngă o bună calitate (flutu¬ 
rii din metal, mărgelele din piatră) cer să li se 
păstreze mărimea şi culoarea specifică; pentru 
fluturi, alb sau galben, iar pentru mărgele cu¬ 
lori pastelate roz, verde, galben, lila, bleu, alb, 40 

roşu, albastru etc. Firul metalic trebuie să fie 
potrivit de gros şi inoxidabil. 

Respectînd cerinţele specificului portului ro¬ 
mânesc reuşim să asigurăm continuitatea aces¬ 
tei comori a neamului nostru. 


— se înfige acul înapoi, adică unde s-a în¬ 
fipt iniţial şi se scoate iar peste trei-patru fire; 

— se înfige din nou în spate ş.a.m.d. 
Tighelul se foloseşte şi în cusătura „piezu- 

rilor". Punctul apare în toată ţara şi se lucrea¬ 
ză în culorile specifice zonei. 


PUNCTELE DE CUSĂTURA 


Tighelul în scăriţă 


Punctul înaintea acului 

Punctul înaintea acului (fig. 34) este cel mai 
simplu dar şi cel mai important, pe baza lui 
real iz în du-se tighelul şi punctul bătrînesc; are 
forma unei linii orizontale, întreruptă. Se rea¬ 
lizează în felul următor: 

— se scoate acul într-un punct anumit; 

— se păşeşte peste 4 fire orizontal (a apărut 
prima orizontală); 

— se înfige acul şi se scoate pe dos, peste 
alte 4 fire. 

Se. procedează ca mai sus, căpătînd un şir 
de orizontale. Dosul este identic cu faţa. 


Tighelul 

Tighelul (fig. 35) se execută pe fire numă¬ 
rate. Este cusătura formată dintr-o înşiruire de 
orizontale fără interval între ele. 

Punctul se coase astfel: 

— se iau trei-patru fire pe ac; 


Tighelul „în scăriţă 11 (fig. 36) este un punct 
care se lucrează pe dos. Se înfige acul şi se scoa¬ 
te oblic pentru fiecare treaptă a scăriţei în aşa 
fel încît dintr-un rînd de scăriţe pe dos, apar 
două rînduri de tighele pe faţă (grupe de cîte 
două). 

Se foloseşte pentru cusătura motivelor pe ii 
(vezi planşa de Vîlcea) şi se lucrează în culorile 
specifice zonei. 


Lănţişorul 

Lănţişorul (fig. 37) este punctul rotund care 
se aseamănă cu zala unui lanţ. 

După ce s-a scos firul într-un punct oarecare se 
înfige din nou acul în acelaşi loc (cu un fir mai 
la dreapta) lăsîndu-se o mică buclă prin care se 
trece acul şi se scoate orizontal peste cîteva fire 
avînd grijă ca firul să rămînă tot în spatele acu¬ 
lui sub formă de buclă. 

Lănţişorul se foloseşte de obicei pentru „um¬ 
pluturi", cu firul metalic, Ia toate iile ţării. Se 


! I 


! I 


J-I-L 


-U- 


i i 


i i 


i i i 


m 


i 


L L 


! i 


li 


L Ll 


Mi! 


i î 


1 I i ! I I 


I I 


T 


Li 


i i i 


î: 


i i 


i i 


Fig. 34. Punctul „înaintea acului k \ 

Fig. 35 „Tighelul tt 

CAPITOLUL III 



Fig. 36. „Tighel în scăriţă: 

a — pc dos ; b — pc fa{ă. 




lucrează intercalat, între galoanele altiţei şi 
se întrebuinţează pentru completarea şi înfru¬ 
museţarea motivelor ornamentale. 


Drugul se foloseşte în cusătura marginilor 
gulerului iilor de Moldova (brezărău) şi a gule¬ 
rului iilor de Vlaşca şi Buzău. Cromatica dru¬ 
gului este de obicei în roşu sau negru. 


Drugul 


Punctul „la un fir“ 


Drugul (fig. 38) se realizează în felul urmă¬ 
tor: 

— se scoate acul într-un punct şi se numără 
vertical (în jos) 4—5 fire; 

— se înfige acul şi se scoate tot vertical (în 
sus), mai la dreapta cu un fir şi se repetă în con¬ 
tinuare atît cît este nevoie. 

Drugul este un punct asemănător punctului 
„la un fir“. Se poate lucra şi oblic, avînd grijă 
PUNCTELE ca împunsătura verticală să se facă lăsînd jos 
DE CUSĂTURĂ un fir şi crescînd sus tot cu un fir. 


Punctul „la un fir“ (fig. 39) s-a folosit şi se 
foloseşte în ornamentarea cămăşilor bărbăteşti 
şi a „încreţurilor 11 de sub altiţa iei. I se spune 
„la un fir“ pentru că se lucrează „linie lîngă 
linie", între linii lăsîndu-se distanţa de un fir. 
de pînză. 

Pentru executarea punctului „la un fir" în 
poziţie verticală, se procedează astfel: 

— se înfige acul şi se numără patru fire 
(vertical) în jos; 

— înfigem acul din nou (în primul loc) ob- 
ţinînd prima linie, şi se scoate acul peste 4 fire 
(în sus), dar de data aceasta mai la dreapta cu 
un fir. 

Ne întoarcem de unde am plecat şi înfigem 
acul lăsînd tot un fir la o parte. Şi se continuă 
tot aşa pe toată lungimea necesară. 

Acest punct se foloseşte în toată ţara sub 
denumirea de „la un fir“ în Oltenia, Muntenia 
şi Moldova; „peste fire“ în Ardeal şi „bătut la 
fir“ în judeţul Dolj. 


Festonul 

Punctul „festonul" (fig. 40) se execută pe 
patru-cinci fire, după cît trebuie să fie de lat. 
Se lucrează astfel: 

— se înfige acul şi se scoate vertical ca la 
cusătura punctului „la un fir“, avînd grijă ca 
firul să rămînă în spatele acului astfel încît 
atunci cînd se strînge firul acesta să apară ca 
şi cum ar fi înnodat în partea de sus. 


Festonul se lucrează şi şerpuit urmărind li* 
nia urzelii şi a desenului făcut în prealabil. 

Acest punct se foloseşte mai ales la executa¬ 
rea şabacelor, dar şi pentru ornamentarea cămă¬ 
şi lor femeieşti şi bărbăteşti din Banat şi Ardeal 
(Oaş, Satu-Mare, Maramureş). 


Crucea (musca) 

Crucea (fig. 41) este punctul care se foloseş¬ 
te cel mai mult în ornamentarea iilor şi cămă¬ 
şilor bărbăteşti. Se lucrează în două feluri: 

1. se lucrează un rînd de linii oblice de la 
stînga la dreapta; 

— se completează cu al doilea rînd de linii 
oblice care se cos, de data aceasta, de la dreapta 
spre stînga, formîndu-se crucea. Pe dos apar 
linii verticale. 

2. Se lucrează în acelaşi timp liniile oblice 
de la stînga spre dreapta şi invers, astfel încît 
pe dos apar două linii paralele. 

Fig. 41. „Crucea 


PUNCTELE 
DE CUSĂTURĂ 


































































































































































































































































































CAPITOLUL III 


Această cusătură este caracteristică întregii 
ţări şi se lucrează în culorile specifice zonei res¬ 
pective. 


Punctul bătrînesc (gras) 


Punctul bătrînesc (fig. 42) se lucrează pe 
baza punctului înaintea acului sau mai simplu 
pe bază de tighel. Acest punct este specific Mus¬ 
celului unde este întîlnit sub numele de „ruinâ- 
nescuri", Olteniei cu numele de „piezuri“ şi 
Moldovei. Punctul se lucrează şi cu două feţe. 

Pentru a căpăta consistenţă se lucrează cu 
firul gros, buclat (firul nu se strînge complet), 
în zonele Muscel, Argeş, Vlaşca, Buzău şi în 
toată Moldova. 


Brăduţi 


Acest punct (fig. 43) este punctul asemănă¬ 
tor unor brăduţi; se lucrează pe baza punctului 
„înaintea acului" avînd grijă ca liniile să se 
coasă oblic. 

Tehnica punctului este următoarea: 

— luăm pe ac patru fire; 


numărăm, de unde am scos acul în jos 
(vertical), opt fire şi la dreapta, orizontal, patru 
fire; 

— înfigem acul şi din nou luăm vertical (în 
sus) patru fire; 

— s-a format o linie oblică; 

— luăm iar pe ac patru fire ş.a.m.d. 
Punctul se foloseşte în Argeş, Olt, Buzău, 

Dolj. Se coase în culoarea motivelor iei, cu firul 
gros, buclat. 


Obinzeli 


Acest punct (fig. 44) se realizează pe bază 
de grupe de fire scoase orizontal (3—4 fire), 
cosîndu-se cîte două rînduri de tighele (sus şi 
jos). Odată cu tighelele se cos şi verticalele ce 
le susţin. Astfel de „obinzeli" servesc drept 
cîmp pentru cusătura unor şabace. 

„Obinzelile" se mai lucrează şi fără fire scoa¬ 
se atunci cînd subliniază şabace mici ori cînd 
servesc drept modele în mijlocul altor modele 
mai mari. 

Se folosesc mai ales pentru cusătura şabace- 
lor de la cămăşile bărbăteşti, atît pe poale cît 
şi pe piepţi. 



Fig. 42. Punctul „bătrînesc (gras). 

Fig. 44. „Obinzeli* 1 . 


La iile mai noi ele apar în şabace care ţin 
locul încreţurilor de sub altiţă. „Obinzelile“ se 
îniîlnesc în toată regiunea Munteniei. Se lucrea¬ 
ză numai în alb; apar şi în Bihor unde se lu¬ 
crează şi cu negru. 


Guriţa păpuşii în obinzeli 

Acest punct (fig. 45) se lucrează în punct de 
tighel avînd grijă ca mai întîi să lucrăm pătra¬ 
tul format din obinzeli. După aceea se înfige 
acul în mijlocul pătratului şi se duce firul în 
partea de sus a fiecărui punct din obinzeli lu- 


crînd orizontalele şi ducînd acul în aceeaşi gau¬ 
ră din mijlocul pătratului. 

Punctul este specific Olteniei, Munteniei şi 
Ardealului şi se lucrează în alb sau cu fir me¬ 
talic. 

Se foloseşte pentru ornamentarea iilor, feţe¬ 
lor de masă etc. 


Pitişoare 

Acest punct (fig. 46) se lucrează pe bază de 
„obinzeli" şi „guriţa păpuşii". Motivul se lu¬ 
crează în trei etape: 

a. se cos obinzelile pe margini; 



Fig. 45. „Guriţa păpuşii în obinzeli 

b. se scot fire (trei-patru) orizontal şi ver¬ 
tical, în mijlocul cărora rămîne un pătrat de 
pînză de circa opt-zece fire; 

c. în mijlocul fiecărui pătrat de pînză se 
coase punctul „guriţa păpuşiiînfigîndu-se acul 
în centru şi ridicîndu-se pînă-n marginea pătra¬ 
tului. 


Păianjenul 

Ca şi la şabacul „în foarfeci", la păianjen 
(fig. 47) se lucrează mai întîi „obinzelile". Du¬ 
pă terminarea acestora (sus şi jos) şabacul se 
coase pe trei grupe de fire, ocolind de trei patru 
ori mijlocul modelului. 

Păianjenul ornamentează ii şi cămăşi băr¬ 
băteşti din Muntenia, Dobrogea şi se lucrează 
numai în alb. 


Şabac „în foarfeci" 

La acest şabac (fig. 48) se lucrează mai întîi 
„obinzelile". Pentru realizarea modelului se 
apucă cu acul întotdeauna grupa a doua de fire, 
se trece în spatele primei şi se introduce acul 
printre cele două fără a se face vreo buclă sau 
nod şi se repetă în continuare şabacul „în foar¬ 
feci"; se lucrează numai în alb. 

Şabacul apare în Oltenia, Muntenia şi în 
Dobrogea. In această parte a ţării se lucrează 
mai ales în alesătură din pînză de borangic (per¬ 
dele, feţe de masă). 


Şabac „guriţa păpuşii" 

Pentru realizarea acestui punct (fig. 49) se 
lucrează obinzelile apoi se scot opt-zece fire ori¬ 
zontal. Fiecare motiv al şabacului se lucrează 



Fig. 47. „Păianjenul 4 *. 






























































































































































































































































































































































pe patru grupe de fire, cosîndu-se două cîte 
două grupe. 

Şabacul se lucrează numai în alb. Se întîl- 
neşte în Oltenia şi Muntenia ca punct de subli¬ 
niere a altor şabace mai mari; în Dobrogea se 
lucrează prin alesătură în războiul de ţesut (ma¬ 
rame, perdele) în pînză de borangic. 


două fire orizontale din mijloc, care se întăresc 
şi ele prin bătaie cu acul. 

Şabacul se lucrează pe piepţii cămăşii băr¬ 
băteşti, la mîneci jos şi pe poale. Este specific 
cămăşilor lungi din sudul ţării şi se lucrează 
numai cu alb. 


Şabac 

Şabacul (fig. 50) se lucrează mai ales la că¬ 
măşile bărbăteşti. Pentru cusătura şabacului se 
lucrează „obinzeli“ (sus şi jos) apoi se scot fire 
numai orizontal, (12—14 fire) după cum este 
pînza de groasă. în mijlocul firelor scoase am 
avut grijă să lăsăm două fire nescoase; deci 
şase fire scoase sus şi şase jos. 

Şabacul se lucrează bătînd de cîte două trei 
grupe de fire, cusătura sprijinindu-se pe cele 



Fig. 50. Şabac. 


Bătaia 

„Bătaia 11 (fig. 51) este punctul necesar cusă¬ 
turii „ajurului“. 

Bătaia se lucrează în trei etape: 

a — se lucrează „obinzelile 11 de pe marginea 
ajurului; 

b — se scot fire în formă de şah (orizontal 
şi vertical), lăsîndu-se pentru susţinere grupe 
de cîte două-trei fire, orizontal şi vertical; 

c — se începe „bătaia" adică cusătura fire¬ 
lor de susţinere, fiecare orificiu fiind călcat de 
cîte două ori. 

In felul acesta se realizează plasa pe care 
se lucrează ajurul. Bătaia se foloseşte mai ales 
pentru ornamentarea cămăşilor bărbăteşti. 


Dintele 

„Dintele" (fig. 52) este punctul cu care se 
întăreşte marginea mînecii „jos la mînă" şi mar¬ 
ginea gulerului cămăşii. 



Fig. 51 „Bătaia**. 

Se lucrează în genul festonului, însă mult 
mai rar, avînd grijă să se înfigă acul de trei ori 
în acelaşi loc. 

Acest punct este specific judeţelor Gorj, Olt, 
Galaţi. Culorile preferate sînt roşul şi negrul! 


Mofturi 


Aceste puncte (fig. 53) se folosesc pentru su¬ 
blinierea terminaţiei de la mînecă si Ia poalele 
cămăşii. 

Se realizează pe baza de jumătăţi de cruce 
şi apoi „se bat“ cu punct de feston. Culoarea 
punctului este de regulă roşul sau negrul. 

A lucrează după ce ia a fost ornamentată 
in întregime. 

Punctul este des întîlnit în ornamentarea 
cos tumelor din sudul ţării. 


Punct de Banat 

Punctul „de Banat“ (fig. 54) este punctul 
care înlocuieşte uneori punctul „nemţoanelor". 

Este asemănător unor cruci cu braţele drep¬ 
te. Braţul lung (orizontal) este traversat de bra¬ 
ţul scurt (vertical) care se lucrează pe jumătate 
din firele braţului lung. 

Punctul se lucrează în două culori, negru şi 
alb; negru pentru braţul lung şi albul pentru 
braţul scurt. Uneori se lucrează cu fir metalic. 

Punctul se distribuie în jurul motivelor 
mari, romboidale, din „tabla“ mînecii iei. 


Brînelul 

„Brînelul“ (fig. 55) este punctul asemănătoi 
unor cruci duble. Se realizează în felul următor: 

— se coase de la stînga spre dreapta, înfi- 
gînd acul şi luînd orizontal patru fire pe ac; 




Fig. 54. Punct „de Banat“. 

— se numără pe vertical 8—10 fire şi se în¬ 
fige acul din nou; 

— se iau apoi tot patru fire orizontal care 
depăşesc pe cele luate anterior; 

— s-a format astfel prima linie oblică. 

Pentru formarea celei de-a 2-a linii înclinate, 

trecem mai întîi acul pe sub fir şi din nou luăm 
patru fire orizontal, în partea opusă. 

— înfigem apoi din nou acul în jos şi se 
formează o altă linie oblică. 

— înfigem acum pe sub fir şi continuăm ca 
mai sus. 

„Brînelul" este specific Argeşului şi Ardea¬ 
lului (Sibiu, Făgăraş). Se lucrează în culorile 
motivelor de pe cămaşa respectivă. 


Tăietura 

„Tăietura 11 (fig. 56) este cusătura care se fa¬ 
ce pe bază de punct „la un fir“ sau feston. Cusă¬ 
tura finisată apare tăiată în găurele pătrate, 
tăietură ce dă mare fineţe motivului. Se lucrea¬ 
ză în felul următor: 

— se întăresc marginile cu feston, şi se taie 
firele din interior în formă de pătrăţele; 


— firele rămase se întăresc prin bătaia cu 
acul. 

„Tăietura" se lucrează numai în alb şi este 
punctul specific vestului ţării (Banat, Munţii 
Apuseni, Bihor, etc). Punctul apare şi în sudul 
ţării (Olt), dar pătratele rărnîn netăiate. 

Acest punct se foloseşte cu precădere în de¬ 
corarea iilor si cămăşilor bărbăteşti. 

Cîrligelul 

„CîrligeluI “ (fig. 57) este un punct întîlnit 
la ornamentarea costumului din Ardeal. Se lu¬ 
crează pe gulere, folosind fire groase. 

Ca tehnică de lucru, cîrligelul se execută ase¬ 
mănător lănţişorului, firul buclei rămînînd în¬ 
totdeauna în spatele acului. 

Punctul se lucrează în culorile roşu, negru 
sau bleu. 


Increţul 

„Increţul" (fig. 58) este ornamentul care se 
lucrează sub altiţă la ia cu altiţă încreţ şi rîuri. 

Fig. 58. „Increţul 11 . 


Ornamentul se lucrează în special la iile de 
Oltenia, Muntenia şi Moldova. 

Acest punct se realizează pe baza punctului 
„înaintea acului“ cusătura făcîndu-se vertical 
(faţă de poziţia lui orizontală) si conform mo¬ 
delului. 

Pe măsură ce un rînd de linii au fost cusute, a- 
cestea se strîng uşor, ceea ce face ca pînza necusu¬ 
tă să iasă în relief, astfel ieşind modelul la iveală. 

„încreţul" se lucrează cu galben, crem ori 
cu alb (uneori cu gri în Moldova) şi numai în 


motive geometrice. Punctul se lucrează în aşa 
fel încît pe faţa pînzei apar orizontale, iar pe 
dos verticale. 


Creţul 

» 

„Creţul" (fig. 59) este un punct ce se folo¬ 
seşte pentru încreţirea iilor din sudul ţării. Se 
lucrează pe baza punctului „înaintea acului", din 
linii oblice si linii verticale. 

t 

Se lucrează cu un singur fir, rezistent, care 
după cuprinderea întregii ii, (mîneci şi piepti) 
se strînge. Peste creţ se fixează gulerul iei. 
Creţul se lucrează numai în alb. 


Creţul de Gorj 

Ca şi celelalte creţuri, creţul de Gorj“ (fig. 
60) se lucrează pe bază de punct „înaintea acu- 
lui“. 

Se coase ducînd şiruri de orizontale, sus şi 
jos, susţinute de cîte două verticale. Astfel,^sco- 
ţînd acul într-un punct se duce o orizontală pe 
opt fire, şi se cos apoi cele două verticale pe 
cîte patru fire; ducem din nou o orizontală (jos) 
şi ne ridicăm cu ajutorul celor două verticale. 
Se continuă din nou o orizontală în sus ş.a.m.d. 

Fiecare rînd se duce cu cîte un fir mai re¬ 
zistent şi se lasă nestrîns la capăt. 

După ce s-au dus cîteva rînduri (4—6) se 
strîng firele şi astfel creţul îşi capătă forma sa. 

„Creţul de Gorj“ se lucrează numai în cu¬ 
loare albă. 


Ca formă „creasta puiului 11 este asemănătoare 
cu un „V“. 

Punctul „înaintea acului' 1 se lucrează de da¬ 
ta aceasta în formă de linii oblice; numai jos 
şi sus apar cele două linii orizontale de susţi¬ 
nere. 

Dacă începem creţul de jos, lucrăm trei linii 
oblice în sus (dreapta) apoi coasem orizontala, 
în continuare se coboară cu trei linii oblice si 
se coase linia orizontală de jos; apoi se urcă 
din nou cu cele trei linii oblice (tot spre dreap¬ 
ta), ş.a.m.d. 

Atît liniile oblice cît şi orizontale se lucrea¬ 
ză pe număr egal de fire. Pentru realizarea cre¬ 
ţului se duc mai multe rînduri, fiecare rînd ter- 
minîndu-se cu firul neîntărit. După două-trei 
rînduri, firele se strîng şi se obţine creţul. 

Acest punct se foloseşte la cămăşile bărbă¬ 
teşti (umeri, platcă şi manşetă) şi se lucrează 
numai în alb. 


Creţul de Maramureş 


Creţul „creasta puiului 11 

Ca toate creţurile şi acest creţ (fig. 61) se 
lucrează pe baza punctului „înaintea acului 1 . 


Acest creţ (fig. 62) este ornamentul princi¬ 
pal al cămăşii de Maramureş. Se lucrează pe 
bază de grupe de fire scoase orizontal şi a punc¬ 
tului „înaintea acului 11 . 


t II 

Fig. GO Creţul „de Gorj“. 

l ig. ui. Creţul „creasta puiului". 

CAPITOLUL III Ca şi celelalte creţuri, se duc şiruri (7—8) 
de puncte „înaintea acului" prin alternanţă; se 
lasă neîntărite şi apoi se strîng. 

Creţul se coase conform modelului. El este 
subliniat de motive mici în galben şi de „nem- 
ţoane“ lucrate tot în galben. Creţul se lucrează 
numai în alb. 

Acest creţ nu apare în nici o altă parte a 
ţării. Se lucrează atît la fodori (bezeri) cît şi 
la umeri. 


Creţul „în stîlpi" 

Creţul „în stîlpi“ (fig. 63) se foloseşte de 
sătencile din Muntenia. Este creţul „creasta pu¬ 
iului" care apare dublu, distanţa dintre cele 
două creţuri fiind de circa 2 cm. 

Creţul se lucrează astfel: după ce s-a dus un 
rînd de „creasta puiului" se lasă distanţa de 


2 cm (vertical) şi respectîndu-se exactitatea 
punctelor de deasupra se coase încă o dată creas¬ 
ta puiului. 

La sfîrşit se strîng firele ambelor creţuri. 
Pînza rămasă între creţuri capătă formă de „cu¬ 
te", ca nişte stîlpi, de unde-i vine şi numele. 

Creţul „în codrii" 

Creţul „în codrii" (fig. 64) este creţul care 
se foloseşte pentru încreţirea iilor din judeţul 
Olt. Creţul apare şi la iile mai noi din sudul 
ţării. 

Se lucrează pe bază de punct înaintea acului 
ducîndu-se un singur fir, care apoi se strînge. 
Firul trebuie să fie gros şi rezistent; de obicei 
se foloseşte firul de coton. 

Punctul apare pe faţă sub formă de orizon¬ 
tale, iar pe dos sub formă de verticale. Se lu¬ 
crează în culoarea motivelor iei. 

DE CUSĂTURĂ 





































































































































CAPITOLUL III 



Fig. 64. Creţul „în codrii". 


Pînza „încutată“ 

încutarea pînzei (fig. 65) se face cu ajutorul 
punctului „înaintea aculuiSe trag mai multe 
fire la distanţe de 2—3 cm ţinînd seamă ca 
punctele să fie paralele şi fără a se depăşi unul 
pe altul. Apoi se strîng şi se capătă muchiile 
creţului. 

Cu acest creţ se încreţesc iile bogat ornamenta¬ 
te ca iile de Muscel, de Argeş, de Oltenia etc. 



Creţul se foloseşte mult şi în Ardeal pentru 
cusătura punctului de ciupag (cămaşa din Munţii 
Apuseni) şi din Banat, pentru cusăutra „nem- 
ţoanelor“. 

In Banat creţul apare la cusătura manşetei 
cămăşilor bărbăteşti. 


Ciupagul 


„Ciupagul“ (fig. 66) este punctul caracteris¬ 
tic ornamentelor costumului din Transilvania 
(Apuseni, Cluj, Sălaj). Se lucrează pe baza punc¬ 
tului „înaintea acului* 1 , peste muchiile creţului. 
Un ornament cusut de punctul ciupag se ieali- 
zează în două etape, astfel: 

a. se încreţeşte pînza ducîndu-se fire cu 

punctul înaintea acului (4—6 8) fire (pe toată 

lăţimea ciupagului) apoi se strînge şi se obţin 
muchiile creţului (fig' 65); 

b. pe muchiile creţului se coase tot cu punc¬ 
tul înaintea acului modelul respectiv, soco¬ 
tind o muchie un fir de pînză, (pentru un ele¬ 
ment al motivului cusut pe două fire se folo¬ 
sesc două muchii de creţ). 

Fig. 66. Ciupagul. 

Cheita „muşte“ 

» 77 t 

Cheiţa „muşte" (fig. 67) este cheiţa care se 
lucrează în cruci, pe mijlocul cărora cade în¬ 
totdeauna o linie verticală. 

Această cheiţă se foloseşte pentru încheierea 
iilor şi poalelor cămăşilor femeieşti. 

Punctul este specific costumului din sudul 
Olteniei. 


Cheiţa „purecel" 

Această cheiţă (fig. 68) se realizează ca şi 
„ciocănelele" simple, cu deosebirea că acesta se 
lucrează pe grupe cu cîte două şi chiar trei cio¬ 
cănele. 

Cheiţa ajută la încheierea mînecilor şi piep- 
ţilor iei, precum şi a poalelor. 


Se lucrează în culoarea cusăturii iei de regulă 
în negru sau roşu. Cheiţa se foloseşte în orna¬ 
mentarea costumelor din Oltenia si Muntenia. 


Cheiţa „în picioruşe" 

Cheiţa „în picioruşe" (fig. 69) se realizează 
în felul următor: 

— se înfige acul de sus în jos în marginea 
superioară şi se trece peste fir; 

— se înfige apoi acul de jos în sus trecîn- 
du-se pe deasupra firului; 

— s-au format astfel picioruşe sus şi jos; 

— se continuă tot asa. 

1 

Cheiţa se foloseşte pentru încheierea iilor, 
a cămăşilor bărbăteşti, a feţelor de masă, 
etc. Se lucrează în culori de roşu, negru, alb 
şi galben. 



Fig. 67. Cheiţa „muşte 14 . 




Fig. 69. Cheiţă în picioruşe. 

Cheiţa de Arad 

Această cheiţă (fig. 70) se foloseşte mai ales 
ca motiv ornamental de-a lungul modelului lat 
de pe mînecă şi a poalelor, pe foi în sus. 

Cheiţa se lucrează cu punctul „la un fir“ 
înnodat în centrul motivului. Ea se coase în felul 
următor: 

— se înfige acul în marginea de sus a pînzei 
şi se scoate în jos între cele două margini, firul 
rămînînd în spatele acului şi deci terminîndu-se 
în nod; 

— se înfige acul în marginea de jos şi se 
scoate în sus, firul rămînînd tot în spate şi for- 
mîndu-se alt nod; 

— din nou se înfige de sus în jos (la distan¬ 
ţă de un fir) şi se realizează nodul; 

— iarăşi în sus ş.a.m.d. 

Cheiţa se lucrează, prin alternanţă, cu roşu 
şi negru şi are lăţimea de circa 2 cm. 


Cheiţa „frunze" 

Cheiţa „frunze" (fig. 71) se lucrează pe bază 
de punct înnodat. După ce se lucrează un punct 
de „ciocănel", se trece la coaserea frunzei, apu- 


cînd marginile sus şi jos, crescînd şi descrescînd. CAPITOLUL I!! 
Această cheiţă se foloseşte pentru încheierea iilor. 

Cheiţa „frunze" se coase mai ales în partea 
de nord a judeţului Olt şi în judeţul Argeş. Se 
lucrează în culorile motivului iei. 


FIXAREA FLUTURILOR 

Fluturii de metal, albi sau galbeni sînt de 
mai multe feluri: 

— fluturi mari (diametru de 4—5 mm); 

— fluturi mici (diametru de 2—3 mm) nu¬ 
miţi şi paete; 

—’ fluturii cojocăreşti care prezintă adînci- 
turi rotunde şi care se folosesc şi în ornamenta¬ 
rea cojoacelor de unde le vine şi numele. 

Fluturii se fixează în două feluri: 

a. în „solzi"; 

b. presăraţi printre motivele ornamentale 
(fig. 72). 

Fluturii în „solzi" se cos petrecîndu-se unul 
peste altul ca solzii unui peşte. Cei „presăraţi" 
se fixează conform modelului. 

Şi unii şi alţii se cos cu „acul de fluturi şi 
mărgele" (lung de circa 2—3 cm), introducîndu- 
se firul în orificiul fluturelui, după ce-a fost 
scos într-un loc şi fixîndu-se pe pînză. 




Fig. 71 Cheiţă „frunze 11 . 

CAPITOLUL Iii 


PUNCTELE 
DE CUSĂTURĂ 



fixarea mărgelelor 

Mărgelele au următoarele culori: „floarea 
mărului" (roz); „siniliu" (bleu), „liliachiu" 
(lila), galben, verde, albastru, alb. 

Se folosesc pentru ornarea iilor încărcate, a 
cămăşilor căluşarilor şi a cămăşilor bărbăteşti 
de Bistriţa-Năsăud. 

Mărgelele se aplică în felul următor: se scoa¬ 
te acul prin'pînză, se înşiră pe el atîtea mărgele 


cîte indică modelul (o mărgea pentru două fire) 
se înşiră mai departe pe fir şi se înfige acul a 
doua oară, fixîndu-le pe model (fig. 73). 

Mărgelele se cos cu fir în culoare (roşu pen¬ 
tru mărgele roşii, galben pentru mărgele galbe¬ 
ne etc). 

In Bistrita-Năsăud, după fiecare mărgea 
luată pe ac, acesta se înfige din nou în pînză 
pentru fixarea ei. 



Fig. 73. Fixarea mărgelelor. 

Altiţă = cîmp ornamental dispus transversal pe umărul 
iei. 

Alesătură = tehnică a ţesăturii. Alcsălura se face cu de¬ 
getul în războiul de tesut, în două sau patru 

Atică = a|ă subţire şi bine răsucită care se folosea înainte 
de 1900. 

Barbar — motiv ornamental cusut în formă de M pe clinul 
din faţă şi din spate al cămăşii bărbăteşti 
din regiunea subcarpatică. 

Bele = fîşii înguste de 3—4 cm şi lungi de 2-3 m, care 
servesc drept cingătoare peste costumul fe¬ 
meiesc şi bărbătesc; se ţes în război în „nă- 
vădeală“. 

Brăcinar — aţă groasă din in, cînepă, bumbac, amici, 
cu ajutorul căreia se încreţesc poalele costu¬ 
mului femeiesc sau „fusta" cămăşii bărbăteşti. 

Baieră = aţă mai groasă, răsucită, cu care se-ncheie 
gura cămăşii bărbăteşti. 

Băgăltiră = bucală de pînză care se introduce sub braţ 
pentru a da lărgime cămăşii (Muscel). 

Binieje — bete care se folosesc în Banat ca cingătoare 
peste costum. 

Broschiţă = bucată de pînză pătrată (4—5 cm 2 ) care se 
introduce sub braţ (Olt). 

Briijară = manşeta mînecii iei (Ardeal). 

Brezcirău = aţă care încreţeşte cămaşa de Moldova la 
gît şi care ţine locul gulerului. 

Bria = piesă care serveşte drept cingătoare peste costumul 
bărbătesc. 

Bttndijă = cojoc din Moldova care se îmbracă peste cos¬ 
tumul românesc. 

Bambaşcujă = elemente ornamentale pline, de formă 
rotundă (Bistriţa-Năsăud). 

Căpeacag — căpeneac — ia cu toate piesele ci, denumire 
proprie judeţului Olt. 

Catriniă = căiriniă — piesă dreptunghiulară, de costum, 
care se poartă de la brîu în jos, în spate 
şi-n faţă. 

Ceapsâ = obiect pentru acoperirea capului, în costumul 
din Banat. 

Cheijâ = cusătură cu ajutorul căreia se încheie două 
margini de mîneci, pîepţi ori poale. 

Cioareci = pantaloni bărbăteşti, confecţionaţi din dimie 
albă (aba). 

Ciocănele = benzi negre, în formă de panglici înguste, 
cusute pe ia de Sălişte. 

Cipcă — dantelă de mînă (Ardeal) care se lucrează la 
niînecă, jos. 

Cîrlionii = elemente ale motivelor ornamentale (Olt). 
Cirpă = cîrpă sau maramă de borangic. 

Cliealori = găuri (butoniere) cu care se încheie. 

Ciapag = motiv ornamental în formă de trapez, pe piept 
sub guler, la cămaşa de Munţii Apuseni; de¬ 
numire a iei din Mehedinţi şi sudul Ardealului. 

Coaci = împletirea părului şi aşezarea lui în formă ro¬ 
tundă. 

Condu = piesă de acoperire a capului (în Banat). 

Corlei = haină mare de dimie albă sau maro care se 
poartă în judeţul Olt. 

Cleaiă — bucată de pînză care se introduce sub niîncca 
cămăşii spre a-i da lărgime (Olt). 

Fodor, fodră, bezer = volanul de la mîneca iei (Maramureş) 
sau de la poalele cămăşii (Muscel). 
Foţiază = clin la mîncca ici (Muscel). 

Frîtige = bete (Năsăud). 

Fruntariul = maramă de bumbac la costumul femeiesc 
din Moldova. 

Gaci = piesă de costum bărbătesc, de la brîu în jos (Oaş). 
Găetan — şnur împletit de culoare neagră, albastră, roşie. 
Gubă = haină groasă de lină (Oaş). 

Ganeaţ = şubă de dimie albă (Banat). 

Icuşari = monede de podoabă femeieşti, confecţionate 
din metal suflat cu aur. 

Ie = piesă a costumului românesc, de la brîu în sus. 
Increţ = ornament transversal sub altiţă. 

Joij = şi fon 

Muscă — punctul crucea. 

Murea — vestă femeiască, Argeş. 

Năframă = piesă do acoperit capul. 

Năvădeală = introducerea urzclei în iţe şi în spală. Teh¬ 
nica ţesutului cu iţe pe urzeala pînzei. 

Obinzică = gulerul sau manşeta iilor româneşti (Ardeal 
şi Muscel). 


;glosar 






GLOSAR Obinzeli — punct dc cusătură pe bază do fire scoase pe 

caro se coase şa bacul (Olt). 

Oci(i = punct de cusătură (tighel) în Ardeal. 

Opreg — denumirea piesei de Banat, cu franjuri şi care 
se poartă peste poale. Denumirea pieselor 
de la brîu in jos (Mehedinţi) 

Pava bucată pătrată de pînză (4-5 cm) care se intro¬ 
duce sub braţ. 

Paiiura = dimie albă sau neagră (Ardeal). 

Păianjen — şabac care se foloseşte la decorarea costu¬ 
mului românesc. 

Şuri = piesă care se poartă în faţă de Ia brîu în jos 
(Ardeal). 

5pacel = (cămaşă femeiască de Banat). 

Şiiba = haină groasă de dimie albă sau neagră. 

Tabla = motivul cămăşii de Hunedoara. 

Tăietura = punct de Banat (Maramureş) care se realizează 
pe bază de fire tăiate. 

Trăsură = ciupag lucrat pe muchiile creţurilor (Ardeal). 

Vărgi = dungi cu ajutorul cărora se ornamentează piesele 
de costum de la brîu în jos. 

ViInie - piesa de costum în formă rotundă, largă, cutată 
sau creaţă de la brîu în jos. 


Vrisie = vărgi (expresie ardelenească). 

Pesteman = vîlnicul de Vlaşca. 

Picături = motiv ornamental, cu care se ornamentează 
ia de Sălişte. 

Piezuri = punctul tighel (Muntenia). 

Piuă = piesă cu ajutorul căreia ţesătura de lînă se îm- 
pîsleşle, căpătînd grosime. 

Presielcă = zăvclca de Oltenia. 

Pui = motive ornamentale, peste cot (Ardeal). 

Pumnaşi = bantă, bentiţă, jos la mînă (Ardeal). 

Riuri = rinduri, motive ornamentale distribuite vertical 
Seină = culoarea gri, culoarea naturală a linii. 

Sc arici că = haină femeiască decorată cu „vulpi". 

Şabac = motiv care se realizează pe bază de fire scoase. 
Şioară — clinul mînecii (Muscel). 

Zadic = piese de costum femeiesc, de la brîu în jos, în 
Ardeal. 

Zăaelcă = piesă de costum femeiesc, de la brîu în jos 
(Oltenia, Muntenia). 

Zbîrciog = punct de cusătură din Oaş şi Maramureş. 
Zgardă = podoabe femeieşti confecţionate din mărgele. 
Zoltac = bucată de pînză pătrată, care se introduce sub- 
raţ, la ia de Hunedoara. 

